Analisis Teknikal GBP/AUD – Timeframe H1 – 28/8/2018

Matawang AUD masih optimis ekoran isu pergolakan politik di Australia mulai reda dimana Scott Morison bakal menggantikan Malcolm Turnbull sebagai Perdana Menteri yang baru. Namun, pergerakan harga bagi Aussie mulai perlahan dan pada sesi pasaran Asia, matawang itu dilihat sedikit melemah setelah terkesan oleh faktor matawang China Yuan yang melemah dan juga kejatuhan harga tembaga namun masih dilihat positif buat masa ini. Bagi matawang GBP pula, belum ada isu-isu besar yang mempengaruhi pergerakan harga selain isu Brexit yang masih memberi tekanan terhadap matawang tersebut. Pada sesi pasaran London semalam, laporan oleh akhbar UK memberi amaran mengenai ‘hard Brexit’ dan melanjutkan tarikh akhir untuk perbincangan kepada pertengahan November memberi gambaran bahawa GBP akan terus melemah.
 Jika dilihat pada chart bagi pasangan matawang GBP/AUD, Aussie sebelum ini telah menekan harga ke bawah dari paras resistance 1.76900 ke paras support 1.75200 sebelum harga kembali membuat sedikit kenaikan. Harga bergerak perlahan sejak semalam di antara julat harga 1.75814-1.75010 dan sedikit kenaikan harga telah dibuat sejak awal sesi pasaran Asia dibuka hari ini ekoran matawang AUD yang sedikit melemah. Harga semasa berada di bawah garisan Moving Average 100 (MA100) dan bergerak di sekitar paras 1.75570 setakat jam 4.50 petang. Harga dijangka akan menguji support 1.75200 dan jika berjaya menembusinya (breakout), support seterusnya yang menjadi tumpuan harga dilihat berada di paras 1.74200. Sebaliknya, jika harga melonjak membuat kenaikan, resistance yang bakal diuji adalah pada paras 1.76300 dan jika harga terus didagangkan tinggi dan menembusi paras resistance tersebut, resistance yang terdekat adalah di paras 1.76600 dan seterusnya di 1.76900. Ikuti perkembangan isu politik di Australia dan ekonomi di China bagi memantau pergerakan harga bagi pasangan matawang ini.

Paras support: 1.74987, 1.74597, 1.74183.
Paras resistance: 1.75791, 1.76205, 1.76595.


EUR/USD Teruskan Penurunan Susulan Komen Hawkish Oleh Fed

US dolar berjaya mengukuhkan kedudukannya pada dagangan minggu ini memberi tekanan terhadap mata wang utama yang lain dalam pasaran.
Faktor utama yang dilihat memberi sokongan terhadap pengukuhan US dolar adalah petunjuk hawkish oleh Federal Reserve (Fed) berkenaan dasar monetarinya berdasarkan komen oleh Gabenor Fed, Lael Brainard.
Komen positif beliau itu juga telah mendorong lonjakan pada hasil perbendaharaan 10 tahun Amerika Syarikat (AS) ke paras ketinggian terbaru sejak April 2019, sekitar 2.60%.
Justeru, pelabur dapat melihat penurunan harga pada trend bearish yang lebih jelas pada carta pasangan mata wang EUR/USD pada dagangan Selasa semalam.

Sementara itu, Euro terus didagangkan lemah susulan tekanan konflik Rusia-Ukraine yang memberi impak terhadap ekonomi Eropah.
Euro yang bergerak dalam tekanan di samping pengukuhan US dolar, akan mendorong jangkaan pelabur untuk menyaksikan harga susut lebih rendah menuju penghujung minggu.
 Dengan paras 1.1000 yang kekal menjadi rintangan, harga telah membuat menyambung penurunan semalam sehingga ke penghujung sesi New York ke zon jangkaan pada ‘checkpoint’ pertama iaitu 1.09000.
Sekiranya pengukuhan US dolar berjaya dikekalkan, harga bakal meneruskan penurunan lebih rendah menuju zon support 1.0800.
Harga yang kekal bergerak di bawah paras halangan Moving Average 50 (MA50) pada rangka masa 1 jam di carta EUR/USD dijangka untuk terus bergerak dalam trend bearish.
Sekiranya pergerakan harga mula beralih arah membuat kenaikan dan melepasi halangan MA50, pelabur perlu berhati-hati untuk perubahan trend harga.
Kenaikan yang melepasi rintangan pada 1.1000 berkemungkinan akan mendaki semula menuju ketinggian sekitar 1.12000 untuk menguji zon rintangan tersebut.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sejauh Mana OPEC dan Pengeluar Utama Logam Hitam Akan Mematuhi Perjanjian Pembekuan Bekalan?

Harga minyak menyusut pada hari Rabu dalam perdagangan tenang di Asia untuk melihat sejauh mana ahli OPEC dan bukan OPEC menjalankan perjanjian pembekuan bekalan bermula tahun depan.
Selain itu, harga WTI mentah dan telah merosot sebanyak 13 sen kepada $53.77 selepas meningkat hampir 88 sen pada sesi sebelumnya.
Semenjak pertengahan November lalu, harga WTI mentah telah meningkat sebanyak 25 peratus.
Dalam masa yang sama, brent mentah antarabangsa diniaga meningkat sebanyak 93 sen  lebih tinggi pada $56.09.
 Sesi dagangan minyak mula dicatat perlahan menjelang Tahun Baru 2017.
Pasaran juga sedang dalam proses tunggu dan lihat permulaan proses perlaksanaan perjanjian yang telah dimaterai sebelum ini antara ahli OPEC dan bukan OPEC yang dijangka akan dimulakan pada 1 Januari nanti.
OPEC dan pengeluar utama berjanji untuk mengurangkan pengeluaran sebanyak hampir 1.8 juta tong sehari dengan Arab Saudi dikatakan bersetuju untuk menanggung sebahagian besar dari pemotongan bekalan.
Data Positif Dari AS Terus Mengukuhkan Matawang US Dollar


Emas Intai Peluang disebalik Dagangan US Dollar yang Huru-Hara

Harga emas melonjak dalam sesi Asia pada Rabu berikutan risiko politik disamping penelitian yang lebih terperinci terhadap mogok oleh pekerja-pekerja di lombong copper terbesar di dunia iaitu Chile.
Gold futures di Comex telah meningkat sebanyak 0.03 peratus kepada $1,211.75 satu troy ounce. Juga di Comex, silver futures dan copper masing-masing menunjukkan junaman sebanyak 0.15 peratus dan 0.04 peratus walaupun pasaran pengimport utama dunia iaitu China di tutup sempena cuti Tahun Baru Cina.
Copper melonjak semalam selepas Kesatuan Pekerja di Chile Minera Escondida, lombong copper terbesar di dunia telah merancang untuk mengundi hari ini bagi meluluskan mogok seawal Jumaat selepas rundingan bagi perjanjian kolektif seolah-olah gagal. Saham lombong Escondida secara majoritinya dimiliki oleh BHP Billiton, sementara Rio Tinto memegang saham minoriti.
Sebelum ini, data rasmi Purchasing Managers’ Index (PMI) telah menunjukkan pengembangan pada bulan Januari sekali gus menunjukkan bahawa ekonomi tanah besar telah menunjukkan tanda-tanda pemulihan.
 Semalam, komen Trump terhadap dasar perdagangan telah memburukkan lagi sentimen terhadap matawang US Dollar.
Emas turut mencatat keuntungan kukuh pada Selasa selepas dasar perdagangan AS menjadi tumpuan baru pelabur sementara menantikan dasar Fed yang terkini.
Ketidaktentuan dagangan Greenback telah menghantar emas ke paras yang lebih tinggi pada Selasa gara-gara junaman US Dollar.
Data PMI China Dilapor Positif!


GOLD Melonjak Hampiri Paras Harga $2000 Semula

Harga emas kekal meneruskan kenaikan menuju paras $2000 menyambung corak kenaikan harga sejak penghujung dagangan minggu lalu.
Setakat sesi Eropah, harga emas telah mencapai ketinggian paras harga $1991 sebelum sedikit penurunan kembali berlaku.
Faktor kenaikan harga emas didorong oleh penyusutan ketara oleh dagangan US dolar dengan beberapa faktor dalam pasaran yang masih menekan dagangan matawang utama tersebut.
Namun, pelabur tetap berhati-hati untuk pembelian berterusan emas sebagai aset safe-haven dengan perkembangan positif berkenaan vaksin AstraZeneca yang akan memulihkan keyakinan pelabur dalam pasaran.
Pada rangka masa 1 jam pergerakan harga di carta XAU/USD, harga masih bergerak di atas paras sokongan Moving Average 50 (MA50) yang masih memberi isyarat trend bullish buat logam kuning.
Jika berterusan, harga emas bakal kembali tembusi paras $2000 dan menguji semula paras tertinggi yang pernah dicapai pada ketinggian sekitar $2015.
 Namun jika penurunan harga berlaku, paras sokongan yang dilihat akan dituju harga adalah pada sekitar $1975 sebelum ke paras lebih rendah sekitar zon harga $1950.
Manakala zon support utama harga adalah pada $1900 yang masih gagal ditembusi harga untuk dagangan 2 minggu sebelum ini.
Bagi dagangan US dolar, pelabur akan lebih berhati-hati dengan jangkaan pergerakan lemah berterusan menjelang laporan data pekerjaan NFP Amerika Syarikat di penghujung minggu.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Pada Awal Dagangan Minggu Ini

US dollar bermula lemah pada Isnin dengan pelabur sedang menunggu sama ada China akan membenarkan Yuan melemah di mana tindakan seperti itu akan menyebabkan matawang pasaran baru membangun (emerging market) terus tertekan.
Pergerakan agak terhad dengan cuti umum di Jepun dan pasaran bon Amerika Syarikat yang ditutup. Apa yang banyak menggerakkan matawang greenback pada minggu lalu adalah pergerakan di pasaran bon berbanding faktor-faktor lain dengan hasil-bon 10 tahun AS naik ke paras tertinggi.
Indeks US dollar yang mengukur kekuatan matawang greenback berbanding enam matawang yang lain membuat kenaikan 0.05% setakat pada pukul 10.04 pagi.
Major pair seperti EUR/USD setakat ini membuat penurunan 0.06%, di mana GBP/USD didagang meningkat 0.02%. USD/JPY pula naik sebanyak 0.11%, dengan USD/CAD didagang 0.11% lebih tinggi. USD/CHF pula didagang tinggi 0.02%. Pair AUD/USD dan NZD/USD masing-masing mencatat kenaikan 0.04% dan penurunan 0.17%.
 Tumpuan pada minggu lalu iaitu data pekerjaan NFP dinilai sebagai bercampur-campur tetapi cenderung kepada positif dengan kadar pengangguran mencapai paras terendah hampir 50 tahun yang lalu.
Data NFP mencatat tambahan pekerjaan sebanyak 134,000 pada bulan September jauh kurang daripada jangkaan tambahan sebanyak 185,000 pekerjaan dengan kadar gaji (Average Earnings) merekodkan bacaan sejajar dengan jangkaan pasaran.
Data yang lebih penting iaitu kadar gaji (Average Hourly Earnings) meningkat 0.3% menepati jangkaan pasaran.
Manakala satu lagi data iaitu kadar pengangguran pula merekodkan bacaan 3.7% semakin baik berbanding bulan-bulan yang lalu di mana bacaan mencapai paras terendah hampir 50 tahun lalu.


Apa Yang Berlaku? Lonjakan Harga Minyak Terus Mempengaruhi Euro Dan Pasaran

Matawang Euro mula mengukuh daripada paras terendah 22 bulan pada hari Selasa apabila perang di Ukraine mula menghentak prospek ekonomi Eropah, manakla matawang yang sensitif terhadap kenaikan harga komoditi adalah tidak menentu.
Peperangan antara Rusia dan Ukraine telah membawa kepada peningkatan permintaan untuk aset safe haven dengan matawang US dolar mengukuh sekitar 3% dalam tempoh hampir dua minggu apabila krisis semakin meningkat.
Serangan Rusia di Ukraine masih berterusan pada hari Selasa namun pada kadar yang lebih perlahan dan Ukraine memaklumkan bahawa rakyat mereka dari beberapa bandarnya telah dipindahkan.
Krisis itu telah menyebabkan harga tenaga yang melambung tinggi dan kebimbangan mengenai inflasi dan kemungkinan terjejasnya pemulihan ekonomi global.
 Matawang Euro kembali pulih pada hari ini selepas menyusut sebanyak lima sesi berbanding US dolar. Ia meningkat lebih satu sen daripada paras $1.08060 pada hari Isnin – paras terendah sejak Mac 2020 apabila wabak COVID-19 mencengkam Eropah.
Indeks US dolar yang mengukur matawang US dolar berbanding matawang utama pula mula susut sedikit sebanyak 0.18% kepada 99.120.
Pedagang menjangkakan pasaran akan terus bergelora dengan turun naik matawang Euro berbanding US dolar. Harga minyak meningkat pada hari Selasa, dengan harga Brent melonjak melepasi AS$127 setong, kerana kemungkinan sekatan rasmi AS terhadap eksport minyak Rusia mendorong kebimbangan terhadap bekalan.
Penganalisis menjangka kejutan bekalan akan berterusan dan menahan pertumbuhan. Pasaran turut memberi perhatian pada mesyuarat ECB pada hari Khamis yang akan membincangkan mengenai staflasi dimana ia telah mendorong ahli ekonomi mencadangkan penggubal dasar berkemungkinan menangguhkan kenaikan kadar sehingga lewat tahun ini.


Pasaran Kecoh Angkara Krisis SVB, Apa Jadi Pada USD?

Pembukaan dagangan awal minggu melihatkan US dolar merosot rendah apabila pasaran mengurangkan jangkaan bahawa Federal Reserve (Fed) akan bertindak agresif di tengah-tengah krisis Silicon Valley Bank (SVB).
Kerajaan Amerika Syarikat mengumumkan beberapa langkah awal pada hari Isnin, yang mengatakan semua pelanggan SVB akan mempunyai akses kepada deposit mereka bermula hari ini.
Selain itu, pendeposit New York’s Signature Bank yang ditutup oleh pengawal selia kewangan negeri New York, juga akan dibayar sepenuhnya tanpa kerugian kepada pembayar cukai.
Pada masa yang sama, Fed mengumumkan kemudahan pinjaman kecemasan dengan menyediakan pembiayaan tambahan kepada bank-bank yang layak bagi memastikan mereka mempunyai keupayaan untuk memenuhi keperluan semua pendeposit.
Kejatuhan SVB telah mencetuskan jangkaan bahawa Fed mungkin akan menangguhkan hasrat untuk menaikkan kadar sebanyak 50 mata asas pada mesyuarat bulan ini.
Ini disokong oleh bacaan yang bercampur-campur dalam data pekerjaan NFP AS, di mana pertambahan pekerjaan dilihat perlahan pada bulan Februari walaupun lebih baik dari jangkaan.
 Ekonomi AS menambah sebanyak 311,000 pekerjaan pada bulan lepas, turun daripada 504,000 yang dicatatkan pada Januari, tetapi melebihi jangkaan untuk kenaikan 224,000.
Sementara kadar pengangguran pula mengejutkan pasaran dengan mencatatkan peningkatan kepada 3.6% daripada 3.4% sebelumnya.
Rentetan itu, US dolar dibuka lebih rendah pada sesi Asia hari ini yang menyaksikan indeks dolar didagangkan sekitar harga 104.30 berbanding sekumpulan mata wang utama.
Sementara itu, mata wang euro dan pound didagangkan lebih kukuh dengan memanfaatkan penyusutan US dolar.
Meskipun begitu, pasaran kekal berwaspada tentang isu SVB dan menjelang beberapa data utama yang akan dikeluarkan minggu ini, terutamanya laporan inflasi AS.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Langkah Bank Pusat Kanada Membuahkan Hasil, Inflasi Bulan Disember Jatuh Kepada 6.3%!

Kadar inflasi tahunan Kanada merosot kepada 6.3% pada bulan Disember, lebih rendah sedikit daripada jangkaan, terutamanya disebabkan oleh pertumbuhan tahunan yang lebih perlahan dalam harga gas, kata Statistik Kanada pada hari Selasa.
Penganalisis menjangkakan angka inflasi utama akan jatuh kepada 6.4% daripada 6.8% pada November. Daripada bulan ke bulan, inflasi turun 0.6%, sekali lagi lebih rendah daripada ramalan penganalisis mengenai kejatuhan 0.5%.
Pengguna membayar 13.1% lebih kurang di pam petrol pada bulan Disember berbanding November, penurunan bulanan terbesar sejak April 2020, kata Statistik Kanada. Pada asas tahunan, harga petrol naik 3% pada bulan Disember selepas kenaikan 13.7% pada bulan November.
 Tidak termasuk makanan dan tenaga, harga meningkat 5.3% pada bulan Disember selepas kenaikan 5.4% pada bulan November. Angka utama bulan Disember masih melebihi tiga kali ganda sasaran 2% Bank of Canada.
Bank telah menaikkan kadar faedah penanda arasnya pada kadar rekod 400 mata asas dalam sembilan bulan kepada 4.25% dan menyatakan keputusan untuk menaikkan kadar selanjutnya akan lebih bergantung kepada data.
Mata wang dolar Kanada mengukuh kepada 1.34 setiap dolar A.S., atau 74.63 sen A.S., selepas data inflasi dikeluarkan.


Analisis Teknikal AUD/USD – Timeframe H1 – 8/2/2019

Matawang komoditi dolar AUD yang didagangkan mendatar sejak semalam kemudiannya mengalami kejatuhan nilai pada awal sesi pasaran Asia hari ini setelah Reserve Bank of Australia (RBA) telah menurunkan unjuran GDP (KDNK) untuk Jun 2019 daripada 3.25% kepada 2.5%. Selain itu juga, rundingan dagang antara China dan Amerika Syarikat yang ditangguhkan dilihat semakin menambahkan lagi tekanan terhadap dagangan Aussie. Pergerakan harga pada chart pasangan matawang AUD/USD semalam dilihat lebih bergerak mendatar mencatatkan paras terendah dagangan sekitar paras 0.70900 sebelum harga membuat terjunan ke paras lebih rendah pada sesi pasaran Asia hari ini.
Setelah kenyataan daripada bank pusat Australia berkenaan penurunan pada unjuran GDP, harga pada chart AUD/USD terjun dari paras Magic Pivot 0.7102 melepasi paras support 0.7087 (MagicS1) pada indicator Moshed Magic Line. Penurunan tersebut diteruskan lagi harga melepasi pula paras support 0.7074 (MagicS2) sebelum harga hampir mencecah paras support lebih rendah sekitar 0.7059 (MagicS3). Namun harga membuat kenaikan semula pada penghujung dagangan Asia dan naik melepasi paras support MagicS2.
 Jika harga membuat kenaikan semula dan naik lebih tinggi sehingga melepasi paras Magic Pivot 0.7102 hari ini, harga bakal menguji paras ketinggian dagangan semalam di sekitar paras resistance 0.7115 (MagicR1). Seterusnya, kenaikan yang diteruskan harga akan menuju pula ke paras sekitar 0.7130 (MagicR2) sebelum kenaikan seterusnya bakal menguji resistance 0.7143 (MagicR3) yang berada pada zon RBS (resistance become support) pada chart AUD/USD.
Beri perhatian terhadap sebarang kenyataan atau komen dari RBA yang memberi kesan terhadap dagangan Aussie dan pantau juga perkembangan rundingan dagang AS-China yang ditangguhkan sementara. Tetap menggunakan indicator Moshed Magic Line pada chart AUD/USD untuk membantu anda mencari peluang posisi terbaik dagangan setiap hari dengan risiko yang lebih terkawal.

Paras support: 0.7087, 0.7074, 0.7059.
Paras resistance: 0.7155, 0.7130, 0.7143.


Pergerakan Semasa Pasaran Tukaran Matawang Forex Setakat Ini

US dolar sekali lagi berhadapan dengan kerugian minggu ini apabila meneruskan kejatuhan dari paras terendah 10-bulan lalu dengan EURUSD semakin menghampiri pars tertinggi dua tahun lepas.
Pengukuhan Euro banyak disokong oleh komen-komen Mario Draghi dalam sidang media ECB pada Khamis dan juga faktor risiko politik Trump.
USDJPY ketika ini telah susut 0.17% kepada 111.74 setakat pukul 2.46 pm dengan EURUSD naik 0.29% kepada 1.1665. Matawang Euro kini mengukuh hampir 200 pip dari paras terendah Khamis 1.1478.
Di antara matawang utama, Aussie dolar adalah satu-satunya yang melemah berbanding US dolar dan kejatuhan AUDUSD jelas dilihat pada pukul 9 pagi tadi. Hal ini disebabkan oleh komen dovish pegawai Reserve Bank of Australia (RBA).
“Kadar polisi di Australia tidak perlu jatuh ke paras terendah seperti yang dilihat di negara lain, hakikat yang menunjukkan bank pusat yang lain menaikkan kadar faedah mereka tidaklah secara automatik bermaksud kadar faedah di sini juga harus dinaikkan,” Timbalan Gabenor RBA Guy Dabelle.
 Indeks US dolar yang mengukur kekuatan matawang greenback berbanding enam matawang utama yang lain jatuh 0.23% hari ini setakat 2.53 pm, yang banyak ditekan oleh matawang Euro sebagai pemberat paling tinggi di dalam indeks.
Pengerusi The Fed Janet Yellen memberi komen yang berhati-hati dalam testimoninya di Kongres minggu lalu, ditambah lagi dengan data inflasi yang mengecewakan memberi kesan kepada jangkaan kenaikan kadar faedah di masa hadapan.
“Apabila dilihat kepada USDJPY, The Fed dilihat dalam keadaan yang akan menaikkan kadar faedah, dan Bank of Japan berkata semalam dalam mesyuaratnya bahawa akan meneruskan mandat untuk mencapai inflasi dua peratus,” kata Bart Wakabayashi pengurus State Street Bank di Tokyo.
“Jadi, saya jangka US dolar akan terus mengukuh berbanding Yen ketika ini, dan maklumat yang ada ini akan mengurangkan kerugian US dolar,” tambah beliau.

Risiko Politik Terbaru Presiden Trump, US Dolar Menjunam


Belum Timbul Petunjuk Jelas, GBP/USD Kekal Bersantai Atas $1.2700

Pergerakan harga pada carta pasangan mata wang GBP/USD yang mendatar di awal minggu semalam kekal mengikuti corak pada penutup dagangan minggu lalu.
Paras 1.27000 kekal sebagai zon penting yang menjadi sokongan buat harga daripada alami kejatuhan lebih rendah.
Cubaan harga untuk membuat kenaikan sekadar menyentuh paras 1.27480 sebelum kembali susut semula ke paras 1.27000.
Sehingga ke penutup sesi New York, harga perlahan berlegar di bawah paras halangan Moving Average 50 (MA50) pada rangka masa 1 jam di carta GBP/USD untuk isyarat pergerakan bearish.

Pasaran masih menantikan isyarat selanjutnya untuk menentukan arah pergerakan harga yang lebih jelas di samping meneliti data-data ekonomi utama.
Gabenor bank pusat England, Andrew Bailey turut sama menghadiri acara forum ECB pada Rabu, bersama Jerome Powell, Kazuo Ueda dan Christine Lagarde yang bakal diberi tumpuan oleh para pelabur pasaran.
 Untuk jangkaan bagi kenaikan harga jika berlaku pada carta GBP/USD selepas ini, harga berkemungkinan akan menuju semula paras rintangan yang dicapai pada minggu lalu iaitu 1.28400.
Jika rintangan itu berjaya dilepasi, zon 1.29000 dilihat sebagai sasaran seterusnya dan harga juga akan catatkan paras ketinggian terbaru sejak April 2022.
Namun, sekiranya harga menjunam tembusi paras sokongan 1.27000, harga bakal meneruskan pergerakan trend bearish untuk menuju pula zon tumpuan seterusnya pada 1.26000.
Penurunan lanjut boleh mencecah pula sekitar 1.25000 jika pengukuhan US dolar kekal berterusan menekan Pound.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Tukaran Matawang Forex Setakat Petang Ini

Matawang GBP naik ke paras tertinggi sejak September tahun lalu berbanding US Dolar pada Khamis selepas data menunjukkan pengukuhan dalam aktiviti sektor perkhidmatan UK pada Jun.
GBPUSD pada Khamis mencapai paras tertinggi di 1.3267 dari paras terendah hari ini 1.3207.
Perniagaan baru di UK kekal kukuh di mana pengambilan pekerjaan semakin meningkat, namun jangkaan perniagaan masih lemah berikutan ketidaktentuan Brexit.
 US dolar masih didagang stabil pada Khamis berbanding matawang-matawang utama yang lain dan masih berada di sekitar paras terendah 15 bulan-lalu. Pasaran ketika ini memberi tumpuan kepada data pekerjaan US yang akan dikeluarkan pada Jumaat.
Indeks US dolar yang mengukur kekuatan matawang greenback berbanding enam matawang utama dunia yang lain bergerak di sekitar 92.78 selepas jatuh ke paras terendah sejak Mei 2016 di 92.41.
US dolar tertekan sejak akhir-akhir ini disebabkan oleh kombinasi risiko politik dan polisi di Amerika Syarikat. Selain itu, greenback juga mendapat kesan daripada kelemahan data-data penting yang menyebabkan pasaran melihat ketidaktentuan dalam kenaikan kadar faedah The Fed di masa akan datang.
Faktor pengukuhan matawang Euro dan Pound juga menekan kedudukan US dolar di dalam indeks tersebut. Euro banyak disokong oleh komen positif dalam pengurangan rangsangan monetari pada musim luruh di mana GBP pula mendapat dorongan oleh komen hawkish ahli bank pusat dan juga data infalsi yang terus positif.


USD Terus Gugur, Tetapi Pound Lebih Parah!

Pergerakan positif US dolar pada sesi sebelum ini malangnya gagal bertahan apabila raja mata wang itu kembali jatuh lebih rendah ketika pasaran melangkah masuk ke sesi Eropah.
Ketika penulisan, indeks dolar didagangkan 0.3% lebih rendah berbanding kebanyakan mata wang utama pada sekitar harga 101.75.
Kenyataan terbaharu daripada Presiden Bank Pusat Eropah (ECB) Christine Lagarde pada Selasa, terus memberi harapan buat pelabur bahawa ia akan memulakan kenaikan kadar faedah tidak lama lagi.
Seperti pernyataannya sebelum ini, beliau memberitahu Bloomberg TV bahawa kadar ECB mungkin akan kembali positif menjelang akhir suku ketiga. Namun begitu, Lagarde mengatakan pasaran tidak seharusnya menterjemahkan kenyataan beliau kepada jangkaan mengenai berapa mata asas kadar akan dinaikkan.
 Euro memaparkan peningkatan lebih tinggi susulan komen tersebut walaupun data PMI pembuatan dan perkhidmatan Zon Eropah yang diterbitkan menunjukkan pertumbuhan perlahan pada bulan Mei.
Mata wang pound pula gagal mengekalkan pengukuhannya selepas terdapat keraguan mengenai kenaikan kadar faedah selanjutnya oleh Bank Pusat England (BOE).
Ini susulan data yang diterbitkan sebentar tadi yang menunjukkan ekonomi UK hampir terhenti pada bulan Mei berikutan tekanan inflasi yang meningkat memberi kesan ketara kepada permintaan.
Di sisi lain, dolar Aussie dan New Zealand menyambut baik kenyataan Amerika Syarikat bahawa pentadbiran Joe Biden sedang mempertimbangkan untuk memotong tarif import China yang dikenakan ketika era pemerintahan Donald Trump.
Sementara itu, berita pembukaan semula Shanghai dari penutupan Covid-19 terus memberi sokongan kepada sentimen pasaran yang mengharapkan pemulihan di China akan membantu pertumbuhan global.


Bajet Kerajaan New Zealand Mensasarkan Pertumbuhan 3.1%

Pihak perbendaharaan New Zealand mengumumkan $1.8 billion bajet baru, dengan modal perbelanjaan baru berjumlah $4 billion bagi tahun fiskal 2017. Melalui agenda pertumbuhan yang strategik, kerajaan berikrar menggunakan $1 billion untuk menginovasikan ekonomi dan melonjakkan perdagangan sehingga 2030.
Tambahan $7 billion pula digunakan untuk meningkatkan lagi perkhidmatan awam, termasuk $3.9 billion dalam kesihatan dan $1.1 billion dalam pendidikan.
Perbendaharaan mengatakan rangka perbelanjaan kali ini akan menyumbang kepada pertumbuhan ekonomi 3.1% sepanjang lima tahun ke depan dan mencipta 125,000 pekerjaan sehingga 2021. Pertumbuhan eksport dijangka akan menjadi pemangkin utama kepada pengembangan ekonomi di masa hadapan.
Sebelum ini, New Zealand merekod lebihan dagangan kedua bulan lalu yang disokong oleh eksport tenusu, produk kayu dan wain.
 Kebanyakan inisiatif yang diumumkan pada Khamis sudah diketahui oleh pemain pasaran. Steven Joyce lebih suka mengumumkan aspek utama bajet sepanjang tahun berbanding mengumumkan kesemuanya pada hari pembentangan bajet.
Kerajaan juga memperuntukkan $321 juta untuk pelaburan sosial bagi membantu segmen yang paling lemah di negara ini. Polisi pembelian dadah kerajaan juga mendapat tambahan $60 juta sepanjang empat tahun bagi membantu rakyat New Zealand dengan ubat-ubatan yang baru.
Manakala sektor pelancongan mendapat $102 juta yang merupakan kunci utama ekonomi domestik.
Kiwi Dollar (NZD) tidak banyak berubah dalam pembentangan bajet ini di mana kebanyakan aspek utama bajet telah diumumkan sebelum pembentangan rasmi pagi tadi.


Dagangan AUD/USD Meningkat Selepas Keputusan Mesyuarat RBA

Selepas keputusan mesyuarat polisi bank pusat Australia sebentar tadi, dolar Australia dilihat tidak memberikan reaksi yang ketara dan bergerak perlahan menuju pembukaan sesi Eropah.
Reserve Bank of Australia (RBA) mengekalkan kadar faedah tidak berubah di paras terendah 0.10% seperti yang telah dijangkakan pasaran.
Pada carta harga pasangan mata wang AUD/USD, harga bergerak menurun dari paras 0.76600 pada awal sesi Asia sehingga ke paras sekitar 0.76300.
Walapun RBA dilihat menyampaikan kenyataan bernada dovish dan boleh mendorong penyusutan dolar Aussie, namun harga pada carta AUD/USD dilihat menunjukkan kenaikan ke paras 0.76500 yang merupakan zon rintangan harga sejak minggu lalu.
Harga yang bergerak di atas paras sokongan Moving Average 50 (MA50) pada rangka masa 1 jam masih memberi isyarat untuk trend bullish, namun adakah harga mampu meneruskan kenaikan selepas mesyuarat RBA hari ini?
Sekiranya harga berjaya menyambung kenaikan melepasi zon rintangan 0.76500-0.76700, kenaikan harga seterusnya akan menuju ke paras ketinggian terbaru sekitar 0.77500.
 Kenaikan harga juga akan didorong oleh faktor penyusutan berterusan US dolar dalam pasaran yang dipengaruhi penurunan pada hasil perbendaharaan AS.
Seterusnya, harga akan meneruskan kenaikan untuk menguji paras rintangan pada 0.78300 sekaligus mencatatkan paras tertinggi terbaru 3 minggu.
Namun jika harga kembali susut dan turun di bawah paras sokongan MA50, pelabur perlu bersedia untuk penurunan lebih rendah harga.
Paras sokongan pada 0.75700 dan 0.75300 antara yang menjadi tumpuan harga dan telah diuji pada minggu-minggu sebelum ini.
Lihat gambar carta pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Susut Dulu Sebelum Melantun Di Paras $1,900

Pergerakan harga emas pada minggu ini sedikit suram membuatkan keterujaan pelabur mula mengendur semula selepas gagal mengekalkan corak lonjakan seperti minggu lalu.
Dagangan mata wang US dolar masih lagi dilihat lemah, namun gagal dimanfaatkan oleh emas untuk melanjutkan lagi kenaikan nilainya.
Bersambung pada hari ini (Rabu), harga emas susut di sesi Asia sebelum meningkat semula di sesi Eropah, sementara pelabur kekal berwaspada menantikan petunjuk lebih jelas untuk dagangan logam kuning itu.
Pada carta harga XAU/USD yang mengukur nilai emas berbanding US dolar telah menyaksikan kenaikan di awal pembukaan minggu ini ke paras 1929.00 sebelum harga kembali berundur lebih rendah semula.
Pada Selasa semalam, pelabur mula menilai isyarat bearish buat emas apabila harga mula bergerak di bawah paras halangan Moving Average 50 (MA50) pada rangka masa 1 jam di carta XAU/USD.
Bersambung hari ini, harga susut ke paras 1900.00 seperti dijangkakan penganalisis menyaksikan harga menguji zon tersebut.
Memberi reaksi, harga melantun semula dari zon tersebut, namun pergerakan harga masih berada di bawah paras MA50.
 Sekiranya harga terus menjunam di bawah zon 1900.00, harga bakal menyusur lebih rendah ke paras tumpuan sebelum ini iaitu pada 1870.00.
Seterusnya, penurunan yang dilanjutkan bakal menuju pula ke zon 1830.00 yang menjadi sokongan harga pada dagangan awal Januari lalu.
Sebaliknya jika harga melonjak semula dari zon 1900.00, harga emas akan menyambung semula pergerakan trend bullish minggu sebelum ini dan mengatasi ketinggian dicapai di awal minggu.
Kenaikan yang diteruskan dilihat akan menuju ke sasaran lebih tinggi berada pada sekitar 1950.00 yang bakal diuji.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa Nasib Yang Menanti USD Pada Sesi New York?

US dolar terus didagangkan suram selepas berikutan jangkaan yang menurun terhadap laporan pekerjaan NFP AS pada hari esok, setelah diperlihatkan oleh data ADP yang mengecewakan.
Bacaan data ADP menunjukkan pertambahan pekerjaan sektor swasta yang sangat lemah dengan hanya penambahan sebanyak 374,000 dibuat pada bulan Ogos. Ini ditekan lagi oleh sub-komponen pekerjaan dalam laporan pembuatan tinjauan ISM yang menurun, walaupun secara keseluruhan data meningkat.
Pospek yang suram ini menekan dagangan dolar greenback untuk terus didagangkan lemah berbanding kebanyakan matawang utama, di mana indeks dolar diniagakan sekitar harga 92.43.
Sementara menantikan penerbitan laporan NFP, bacaan tuntutan pengangguran AS yang akan dikeluarkan malam ini akan menjadi tumpuan pelabur terlebih dahulu, di mana ia dijangka akan terus menunjukkan penurunan berbanding minggu sebelumnya.
 Matawang Asia, dolar Aussie dan New Zealand terus memaparkan prestasi terbaik mereka dengan meningkat lebih tinggi pada sesi dagangan hari ini, memanfaatkan kelemahan greenback.
Selain itu, dolar Kanada didagangkan stabil setelah harga minyak kembali menunjukkan pemulihan selepas kejatuhan sebelumnya berikutan keputusan OPEC+ untuk meningkatkan pengeluaran.
Dalam pada itu, matawang euro diperdagangkan mengukuh berikutan US dolar yang lemah, di samping turut disokong oleh spekulasi bahawa Bank Pusat Eropah (ECB) akan mengurangkan rangsangan berikutan angka inflasi Zon Eropah yang tinggi.
Matawang pound juga meningkat dan terus berusaha untuk mencapai harga 1.38000 berbanding US dolar. Kes coronavirus masih menunjukkan peningkatan di UK, tetapi para pelabur mula mengabaikan kenaikan tersebut.


USD Kukuh, EUR/USD Mula Susut Menjelang Acara Jackson Hole

Menjelang acara kemuncak tahunan simposium Jackson Hole yang bermula hari ini, US dolar dilihat sudah pun mula mengorak langkah lebih awal dengan pengukuhan nilai yang dipamerkan pada sesi New York semalam.
Presiden Federal Reserve (Fed) Dallas, Robert Kaplan dalam kenyataan terbarunya menjangkakan Fed akan mula meningkatkan kadar faedah pada tahun depan.
Penganalisis mengambil kenyataan beliau itu sebagai isyarat hawkish berbanding pendapat beliau pada minggu lalu yang lebih berwaspada berikutan kebimbangan terhadap potensi impak Covid-19 varian Delta.
Begitu juga Presiden Fed bagi cawangan Kansas City dan St. Louis yang turut mengubah pendirian yang lebih cenderung ke arah pengetatan dasar dengan cadangan untuk pengurangan $120 bilion pembelian bon bulanan.

Meneliti pergerakan harga pada carta pasangan mata wang EUR/USD, corak kenaikan harga gagal dikekalkan. Dan pada dagangan Khamis semalam, harga yang agak mendatar mula pamerkan tanda-tanda awal untuk penurunan.
Pada sesi New York semalam, harga paparkan penurunan selepas kenaikan pada sesi Eropah sebelumnya mencatatkan paras terendah harian semalam sekitar 1.17450 selepas data pertumbuhan KDNK suku kedua Amerika Syarikat (AS) diterbitkan.
 Namun pengukuhan US dolar dilihat dipacu oleh reaksi pasaran terhadap komen Robert Kaplan terhadap dasar bank pusat menjelang acara tahunan Jackson Hole.
Penurunan lebih rendah dijangkakan untuk menguji semula paras 1.17000 sebelum penurunan yang diteruskan akan menguji paras support minggu lalu sekitar 1.16700.
Namun, pelabur berkemungkinan akan menyaksikan lonjakan harga semula berikutan jangkaan besar terhadap kenyataan Pengerusi Fed, Jerome Powell yang bernada dovish.
Situasi yang akan menyusutkan nilai US dolar itu akan mendorong kenaikan harga menuju ke paras rintangan 1.18000.
Kenaikan lebih tinggi harga yang melepasi rintangan tersebut akan menuju pula ke sasaran seterusnya pada zon harga 1.19000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lepas Tembus 1.18000, EUR/USD Nak Panjat Tinggi Lagi?

Pergerakan harga bagi carta pasangan matawang EUR/USD menyaksikan harga tembusi paras rintangan 1.18000 untuk mencatatkan paras tertinggi 2 minggu dagangan.
Situasi tersebut adalah didorong oleh faktor penyusutan ketara US dolar dalam pasaran di penghujung minggu berikutan harapan optimis untuk pakej rangsangan ekonomi Amerika Syarikat (AS) mencapai kesepakatan.
Penyusutan US dolar telah memberi ruang untuk matawang utama mencatat peningkatan dengan kenaikan harian pada carta EUR/USD sekitar 70 pips ke paras ketinggian 1.18300.
Namun, dagangan pada awal minggu ini menyaksikan terdapat perbezaan pada pembukaan harga (gap) di sesi Asia lebih rendah berbanding penutupan harga minggu lalu.
Penasihat White House, Larry Kudlow menyatakan Presiden Donald Trump telah menawarkan pakej rangsangan bernilai $1.8 trilion termasuk bantuan kepada individu dan lanjutan program perlindungan gaji di AS.
Di hujung minggu, Speaker Nancy Pelosi dalam perbincangan bersama Setiausaha Perbendaharaan AS Steven Mnuchin dilihat gagak mencapai persetujuan rundingan. Ini menjadi faktor pembukaan lebih rendah harga berikutan jangkan peningkatan semula nilai dagangan US dolar.
 Harga bermula di sekitar paras 1.18100 dan bergerak mendatar di atas paras tersebut sementara pelabur menantikan perkembangan terbaru perbincangan pada minggu ini.
Harga berkemungkinan akan turun menguji paras 1.18000 pada zon RBS (resistance become support) sebelum meneruskan trend kenaikan harga ke paras lebih tinggi.
Kenaikan seterusnya dijangka akan menuju ke paras resistance pada 1.19000 yang telah diuji pada dagangan September lalu.
Sekiranya harga membuat penurunan lebih rendah di bawah paras 1.18000 semula, berkemungkinan trend bearish harga akan bermula dan paras tumpuan awal penurunan dijangkakan pada sekitar 1.17200 sebelum menuju zon RBS 1.16800.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kenyataan Dua Ahli BoE Ini Meningkatkan Jangkaan Terhadap Pengurangan Kadar Faedah!

Jangkaan terhadap pemotongan kadar faedah oleh Bank of England (BoE) semakin meningkat apabila dua lagi ahli Polisi Monetari atau MPC menunjukkan sokongan mereka terhadap pelonggaran dalam dasar monetari BoE.
Gabenor BoE, Mark Carney yang akan melepaskan jawatannya pada bulan Mac, mengejutkan pasaran minggu lepas apabila menyatakan pandangannya dari perkspektif pengurusan risiko bahawa terdapat kemungkinan untuk mengurangkan kadar faedah jika kelemahan ekonomi yang dilihat pada akhir tahun 2019 berterusan hingga 2020.
Rentetan daripada itu, penggubal dasar BoE Silvana Tenreyro turut menyatakan sokongannya terhadap pemotongan kadar jika tiada tanda-tanda peningkatan dalam pertumbuhan ekonomi UK sejak pilihan raya umum diadakan.
Tenreyro memberitahu jika ketidakpastian mengenai perjanjian dagangan masa depan dengan Kesatuan Eropah (EU) atau pertumbuhan global yang lemah terus menjejaskan permintaan di UK, maka beliau akan mengundi untuk mengurangkan kadar faedah.
 Selain itu, seorang lagi penggubal dasar BoE, Gertjan Vlieghe berkata akan mengundi untuk pemotongan kadar faedah pada akhir bulan ini, jika indikator utama ekonomi gagal mempamerkan peningkatan, sepertimana yang dikatakan oleh Tenreyro.
Vlieghe menyatakan bahawa beliau perlu melihat peningkatan yang jelas dan signifikan dalam data ekonomi UK untuk membuatnya menunggu lebih lama lagi dengan dasar monetari semasa.
Kenyataan dua ahli MPC ini telah menguatkan lagi jangkaan terhadap pelonggaran dasar oleh BoE, susulan komen Gabenor Carney dan dua lagi ahli MPC yang telah mengundi untuk mengurangkan kadar faedah dalam mesyuarat pada Disember iaitu Jonathan Haskell dan Michael Saunders.
Ekonomi Britain kehilangan momentum selepas referendum Brexit 2016 dan menunjukkan kelembapan pada akhir 2019, meskipun terdapat tanda-tanda akan berlaku peningkatan sentimen selepas kemenangan besar PM UK Boris Johnson dalam pilihan raya pada Disember.


8 Berita Data Ekonomi Penting Tumpuan Pasaran Minggu Ini (30 Jan – 3 Feb 2023)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Data KDNK Kanada (Selasa 9.30 Malam): Data pertumbuhan ekonomi Kanada bakal diteliti yang akan memberi gambaran terhadap penetapan dasar monetari bank pusat. Pertumbuhan bulanan untuk bacaan November tahun lalu diramal sedikit meningkat.
Data Pekerjaan New Zealand (Rabu 5.45 Pagi): Pertambahan pekerjaan di New Zealand untuk suku terakhir 2022 diunjurkan lebih rendah, dan boleh mendorong bank pusat mengambil pilihan untuk memperlahan dasar. Kadar pengangguran dijangka kekal di paras 3.3%.
Data Pekerjaan ADP AS (Rabu 9.15 Malam): Memberi gambaran awal terhadap keseluruhan sektor buruh, jangkaan terhadap pekerjaan swasta di Amerika Syarikat (AS) boleh mencetuskan unjuran suram buat data pekerjaan yang akan diterbitkan di penghujung minggu. Angka unjuran untuk Januari lebih lemah berbanding pertambahan pada bulan sebelumnya.
 Data PMI Pembuatan AS Tinjauan ISM (Rabu 11.00 Malam): Penguncupan sektor penting ini berdasarkan terbitan angka terdahulu mencetuskan kebimbangan ekonomi yang menuju ke arah kemelesetan. Bacaan terbaru masih diramalkan rendah di bawah paras 50.0 mata.
Mesyuarat FOMC (Khamis 3.00 Pagi): Menjadi tumpuan utama pada minggu ini, pelabur ternanti-nanti jawapan bagi keputusan kenaikan kadar faedah oleh Federal Reserve (Fed). Majoriti meramalkan Fed bakal memperlahankan kenaikan kadar faedah kepada 25 mata asas dari 4.50% kepada 4.75%. Ulasan susulan bank pusat akan diteliti dan bakal memacu rentak pergerakan pasaran minggu ini.
Mesyuarat Polisi BOE (Khamis 8.30 Malam): Bank of England (BOE) dijangka akan menaikkan kadar faedah sebanyak 50 mata asas ke paras 4.00%. Kenyataan susulan yang positif dari gabenor akan menyokong lonjakan bagi mata wang Pound.
Mesyuarat Polisi ECB (Khamis 9.15 Malam): Seperti BOE, bank pusat Eropah (ECB) juga turut dijangka akan menaikkan kadar faedah sebanyak 50 mata asas mencapai paras 3.00%. Ini telah dijangka lebih awal oleh pasaran setelah petunjuk yang disampaikan oleh Presiden Christine Lagarde dan ahli bank pusat yang lain sebelum ini.
Data Pekerjaan NFP AS (Jumaat 9.30 Malam): Komponen pada data pekerjaan NFP akan diteliti untuk pasaran menilai perkembangan sektor buruh bagi ekonomi terbesar di dunia itu. Ramalan agak suram dengan pertambahan pekerjaan bagi bulan Januari sedikit rendah berbanding Disember, sementara kadar pengangguran diramalkan meningkat semula kepada 3.6%.


4 Kunci Kejayaan Seorang Forex Trader Yang Wajib Anda Tahu!

Setiap individu mengimpikan kejayaan dalam semua pekerjaan yang dilakukannya. Jadi, terdapat banyak insiatif yang diambil bagi merealisasikan kejayaan tersebut khususnya dalam forex trading. Persoalannya, adakah anda tahu apakah kunci kejayaan seorang forex trader?
Jom kita teliti satu per satu daripadanya!
1. Cita-cita

Sejak zaman kanak-kanak lagi, kita sering diajukan soalan tentang cita-cita. Hal ini demikian, cita-cita merupakan salah satu aspek penting yang dapat menjadi inspirasi dan panduan tentang hala tuju kehidupan seseorang.
Begitu juga dalam dunia forex trading. Setiap forex trader mestilah menanamkan cita-cita dan impian agar dapat mendorong mereka ke arah kejayaan. Di samping itu, ianya boleh dijadikan sebagai penguat semangat dan pendorong buat seseorang ketika berhadapan dengan kesukaran atau kegagalan.
Dengan cita-cita tersebut, kita akan berusaha dengan sehabis baik untuk merealisasikannya walaupun terpaksa berhadapan dengan pelbagai cabaran.
2. Minat

Seperti yang diketahui ramai, dunia forex trading merupakan salah satu bidang yang sangat mencabar. Oleh itu, kita akan menghadapi dengan pelbagai situasi yang tidak dijangka. Jadi, bagaimana untuk terus bertahan dalam forex trading?
 Minat yang tercetus dalam diri masing-masing akan menjadi sebuah pendorong untuk tidak berputus asa dan menghasilkan kekuatan yang luar biasa tatkala berhadapan dengan pelbagai cabaran. Selain itu, ianya juga dapat menjadikan kita sebagai individu yang konsisten dan tidak bosan apabila perlu melakukan pekerjaan yang sama pada setiap masa.
Bukan itu sahaja! Minat tersebut juga akan menimbulkan perasaan seronok dalam apa jua pekerjaan yang dilakukan.
3. Persekitaran Yang Baik

Untuk pengetahuan semua, emosi kita sangat berkait rapat dengan keadaan persekitaran. Dalam forex trading, emosi merupakan salah satu aspek yang sangat dititikberatkan kerana ianya akan mempengaruhi urusniaga anda. Justeru itu, setiap forex trader perlu memastikan mereka sentiasa berada dalam persekitaran yang baik dan positif agar dapat menjamin forex trading yang efektif.
Jangan biarkan perkara remeh seperti ini menjejaskan prestasi anda sebagai seorang forex trader!
4. Keyakinan Diri

Dalam sesebuah kehidupan, kita pasti tidak dapat mengelakkan diri daripada membuat keputusan. Begitu juga dalam forex trading! Sebagai seorang forex trader, anda mestilah yakin dengan diri sendiri. Jangan biarkan anda terus dihantui dengan rasa ragu-ragu hingga menjejaskan peluang keemasan yang sudah terbentang di depan mata!
Di samping itu, jangan takut untuk melakukan kesilapan. Melalui kesilapan tersebut, kita dapat belajar untuk menjadi lebih baik dan tidak akan mengulanginya. Hal ini demikian kerana sangat mustahil untuk seseorang sentiasa membuat keputusan yang betul pada setiap masa.
Dah bersedia untuk bergelar forex trader? Jadi, apa tunggu lagi? Jom mulakan sekarang!


Ini Masanya Untuk Matawang Komoditi Naik Lebih Tinggi!

Dagangan matawang berkaitan komoditi terus mendapat keuntungan, dengan menyaksikan dolar Aussie, loonie dan kiwi didagangkan lebih tinggi berbanding greenback pada sesi Eropah.
Kenaikan ini didorong oleh peningkatan dalam harga komoditi yang disebabkan kekurangan dalam bekalan global, terutamanya tembaga.
Dolar Aussie kembali meningkat menghampiri paras tertinggi 4 minggu, didagangkan kukuh pada 0.73600 berbanding USD, sementara kiwi pula mencatat kenaikan sederhana pada sekitar harga 0.7000.
Sementara dolar loonie pula menokok lebih tinggi menuju ke paras tertinggi 3 bulan, didukung oleh pengukuhan harga minyak mentah dunia yang terus diangkat oleh kebimbangan terhadap pengurangan bekalan dan permintaan yang semakin meningkat.
 Walaupun begitu, US dolar masih mengekalkan momentum pengukuhannya di paras ketinggian hampir satu tahun, dengan bergerak mendatar pada sekitar harga 94.30 berbanding kebanyakan matawang utama lain.
Matawang yen pula terus didagangkan lemah di tahap terendah tiga tahun, ditekan oleh hasil perbendaharaan AS 10 tahun yang lebih tinggi.
Menjadi tumpuan pelabur pada sesi Eropah, adalah penerbitan data sentimen ekonomi Eropah dan Jerman tinjauan ZEW yang menunjukkan bacaan lebih rendah daripada jangkaan pasaran.
Bagaimanapun, reaksi awal menunjukkan euro kurang terkesan dengan bacaan data tersebut, menyaksikan matawang itu didagangkan stabil pada sekitar 1.5620 berbanding greenback.


Matawang Gergasi Memulakan Rentak Perlahan Dalam Sesi Asia!

US Dollar didagang sederhana pada Khamis selepas mendaki ke puncak tertinggi dalam tempoh sebulan selepas jangkaan data ekonomi AS yang mengukuh terus mencetuskan prospek kenaikan kadar lebih awal dari Fed.
US Dollar Index menyentuh 101.76 pada Rabu iaitu paras tertinggi yang tidak pernah dicapai sebelum ini. Hal ini berikutan data inflasi AS dan data runcit yang dilaporkan lebih baik dari jangkaan awal.
Harga pengguna mencatatkan keuntungan terbesar dalam tempoh hampir empat tahun dengan lonjakan sebanyak 0.6 peratus pada Januari. Data runcit pula menunjukkan peningkatan sebanyak 0.4 peratus bulan lepas.
Namun begitu, beberapa penganalisis juga berpendapat bahawa data yang kuat itu tidak mencerminkan keadaan sebenar.
 Menurut ahli strategi forex kanan di Barclays, jualan runcit dikatakan mendapat rangsangan daripada harga yang lebih tinggi berbanding peningkatan dalam penggunaan.
Menurut Kadota lagi, para pelabur dilihat mengambil kesempatan dengan kenaikan US Dollar minggu ini.
Kenyataan agresif Janet Yellen juga merupakan faktor yang menyokong matawang tersebut minggu ini selepas memberi isyarat bahawa kenaikan kadar mungkin boleh dilakukan lebih awal dari jangkaan.
Dalam sesi ini juga, Euro meningkat sebanyak 0.2 peratus kepada $1.0616.

Ini Sebab Utama Anda Masih Gagal Dalam Forex Trading!


Sentimen Terkini Pasaran Forex Pada Sesi Asia Hari Khamis

US dollar bergerak mendatar setakat ini selepas melemah secara keseluruhan dalam sesi New York pada hari Rabu berikutan laporan positif tentang rundingan dagangan antara AS-China. Dalam masa yang sama, matawang Yuan pula membuat kenaikan pada Khamis apabila Amerika Syarikat mahu mengadakan dagangan yang baru dengan Beijing.
Seperti biasa, laporan yang menyumbang kepada suasana positif kepada pasaran telah mennyebabkan penurunan kepada matawang safe-haven.
Indeks US dollar yang mengukur kekuatan matawang greenback berbanding enam matawang yang lain setakat ini meningkat 0.08% setakat pada pukul 1.17 tengah hari.
 Major pair seperti EUR/USD setakat ini didagang tidak berubah dengan hanya naik 0.01%, di mana GBP/USD didagang 0.01% lebih rendah. USD/JPY pula meningkat sebanyak 0.15, manakala USD/CAD naik 0.12%. USD/CHF membuat penurunan 0.14%. Pair AUD/USD dan NZD/USD masing-masing membuat kenaikan 0.22% dan merosot 0.14% setakat ini.
“Matawang US dollar jatuh selepas laporan terbaru tentang perdagangan, namun sukar untuk menjangka pasaran pulih hanya disebabkan satu rundingan ini. Matawang akan terus terkesan disebabkan oleh berita isu perdagangan AS-China,” demikian kata Yukio Ishizuki ketua strategist matawang di Daiwa Securities.
Selepas membuat kejatuhan dua minggu berturut-turut sebelum ini, AUD dijangka merekodkan kenaikan berbanding US dollar pada minggu ini jika momentum kenaikan berterusan. Ia juga perlu disokong oleh situasi positif dalam pasaran terutamanya dalam isu perdagangan. AUD adalah antara matawang yang paling banyak terkesan oleh sebab ketegangan AS-China, kerana kebergantungan yang tinggi terhadap eksport ke China.
Hari ini tumpuan akan terarah kepada penetapan dasar monetari European Central Bank (ECB) dan Bank of England (BoE).


Krisis Deutsche Bank Pula Hantui Pelabur, USD Apa Cerita?

Pasaran pada awal minggu memperlihatkan dolar Amerika diperdagangkan sedikit berubah susulan lantunan yang dicatatkan akhir dagangan minggu lalu.
Hal ini ekoran daripada krisis terbaru dalam perbankan di Eropah, Deutsche Bank yang merupakan bank terbesar di Jerman telah mengalami penyusutan mendadak dalam sahamnya pada sesi Eropah (Jumaat).
Ia berlaku disebabkan lonjakan drastik dalam kos insurans terhadap risiko default bank yang bermasalah atau credit default swap (CDS) Deutsche Bank ke paras tertinggi lebih 4 tahun.
CDS adalah satu instrumen derivatif atau kontrak yang membenarkan pelabur memindahkan risiko mereka ke pelabur lain.
Ekoran itu, mata wang safe-haven seperti US dolar dan yen telah mendapat permintaan di kalangan pelabur.
 Meskipun begitu, keuntungan yang dicatatkan US dolar kembali terbatas menjelang akhir sesi New York apabila saham Deutsche Bank kembali melantun berikutan jangkaan bahawa Bank Pusat Eropah akan memberikan sokongan jika perlu.
Antara mata wang yang paling terkesan daripada krisis tersebut adalah euro yang menyusut ketara dari puncak tertinggi 7 minggu berbanding greenback.
Terdahulu pada hari Jumaat, data PMI telah dikeluarkan yang menyaksikan sektor pembuatan Zon Eropah dan UK menguncup pada bulan Mac, manakala perkhidmatan pula mengembang.
Sementara di Amerika Syarikat pula, data PMI tanpa dijangka menunjukkan bacaan lebih kukuh, melihatkan sektor pembuatan dan perkhidmatan dicatatkan lebih tinggi daripada jangkaan.
Dalam pada itu, dolar Aussie dan New Zealand turut merosot susulan kebangkitan US dolar, manakala dolar loonie juga kecundang walaupun data jualan runcit Kanada menunjukkan peningkatan pada bulan Januari.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Sangkaan Untuk Menjunam Meleset, GBP/JPY Kembali Melonjak Semula

Bagi peminat pasangan matawang GBP/JPY, pastinya menambah keterujaan buat trader dengan pergerakan menarik yang dipaparkan pada hari ini.
Dengan beberapa isu penting yang berlegar dalam pasaran yang mempengaruhi dagangan Pound dan Yen, dapat disaksikan harga bergerak turun naik dengan drastik memberi reaksi perkembangan dalam pasaran.
Rundingan Brexit antara Kesatuan Eropah (EU) dan UK memberi kesan begitu ketara terhadap Pound Sterling sejak semalam. Pada dagangan hari ini, Pound bergerak lemah di sesi Asia berikutan pelabur masih tidak meletakkan keyakinan terhadap rundingan Brexit.
Namun, di sesi Eropah, Pound kembali melonjak selepas Perdana Menteri UK, Boris Johnson mula campur tangan dan ini merupakan penglibatan pertama beliau sejak Jun.
Beliau akan mengadakan perbincangan dengan Presiden Suruhanjaya Eropah, Ursula von der Leyen pada esok hari.
Pada carta GBP/JPY, harga pada mulanya melihatkan penurunan drastik susulan pengukuhan Yen disebabkan pelabur mula berwaspada selepas laporan Presiden Donald Trump disahkan positif Covid-19.
 Mencecah penurunan hampir ke paras 135.00, harga mula melonjak semula di sesi Eropah hingga ke paras 136.00.
Harga mula perlahan dan menguji paras halangan Moving Average 50 (MA50) pada pergerakan 1 jam harga di carta GBP/JPY.
Kenaikan harga yang berterusan dijangka akan menguji semula zon resistance pada ketinggian yang dicapai semalam sekitar 137.00.
Namun jika harga kembali membuat penurunan semula, paras support pada 135.00 akan diuji dan jika harga berjaya tembus lebih rendah, zon RBS (resistance become support) 134.400 akan menjadi tumpuan harga.
Lihat gambar carta pasangan matawang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Harga Emas Susut Ke Paras Terendah 11 Minggu

Carta harga XAU/USD yang mengukur nilai emas berbanding US dolar pada dagangan semalam menunjukkan harga emas semakin mengalami penurunan.
Setelah 8 hari harga bergerak mendatar di paras sokongan 1765.00, harga telah memaparkan penurunan di bawah paras tersebut semalam untuk mencatatkan paras terendah terbaru 11 minggu.
Penganalisis kekal menjangkakan harga emas untuk terus papar kemerosotan dengan isyarat pergerakan harga di bawah paras halangan Moving Average 50 (MA50) pada rangka masa 1 jam.
Penurunan harian hampir 300 pips semalam itu telah mencecah ke paras sekitar 1750.00 sebelum kembali semula menguji paras 1765.00.
Menjadi paras rintangan terbaru, paras 1765.00 turut diuji pada sesi Asia pagi ini (Rabu) sebelum harga menyambung semula penurunan ke paras terendah semalam bersambung pada dagangan sesi Eropah.
Dengan jangkaan US dolar akan terus mengukuh dan menekan harga emas untuk susut, harga bakal menghampiri paras 1745.00 untuk menguji paras sokongan tersebut.
 Penurunan lebih rendah seterusnya bakal ke paras 1720.00 sebelum reaksi harga pada zon tumpuan 1700.00 akan dinilai.
Sekiranya harga kembali bergerak di atas paras 1765.00 semula, akan memberikan petunjuk yang positif buat pelabur bagi jangkaan kenaikan semula harga emas.
Untuk situasi kenaikan harga, paras rintangan pada 1800.00 kekal menjadi sasaran yang akan diuji setelah harga jatuh ke bawah paras tersebut beberapa minggu yang lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Laporan Tuntutan Pengangguran A.S Menggusarkan Pasaran, Apa Yang Terjadi?

Jumlah rakyat Amerika yang mengemukakan tuntutan baru untuk faedah pengangguran secara tidak dijangka meningkat pada minggu lalu walaupun pasaran buruh mencatat pemulihan yang didorong oleh aktiviti ekonomi yang rancak dan peningkatan vaksinasi.Hal ini juga membawa indikasi bahawa pertumbuhan dalam sektor buruh yang pantas pada separuh tahun pertama 2021 berkemungkinan bakal berhadapan dengan rintangan pada bulan-bulan mendatang, lapor Jabatan Tenaga Kerja pada hari Khamis.
Tuntutan awal untuk faedah pengangguran adalah sebanyak 373,000 untuk minggu yang berakhir pada 3 Julai, berdasarkan laporan yang dikeluarkan oleh Jabatan Tenaga Kerja pada hari Khamis.
Bacaan ini meningkat berbanding minggu sebelumnya yang mencatat jumlah tuntutan hanya 371,000 setelah disemak semula dan bacaan minggu lepas juga tersasar dari tinjauan para pelabur yang mensasarkan jumlah tuntutan hanya 350,000.
Peningkatan tuntutan pengangguran ini adalah suatu yang mengejutkan kerana data lepas mununjukkan terdapat peningkatan ketara dalam pekerjaan. Setahun yang lalu, negara telah mencatat hampir 1.5 juta tuntutan baru seminggu berikutan penutupan sektor ekonomi.
 Walaubagaimanapun, seiring peningkatan vaksinasi yang lebih meluas dan kes-kes jangkitan Covid-19 semakin menurun secara mendadak telah mendorong peningkatan dalam pekerjaan.
Disisi lain, tahap tuntutan berterusan menurun kepada 3.34 juta, turun 145,000 dari tahap semakan minggu sebelumnya. Walaupun terdapat peningkatan permohonan kali pertama, penurunan jumlah tuntutan berterusan mewakili tahap terendah untuk pengangguran yang mendapat faedah sejak Mac 2020. Dalam masa yang sama, purata bergerak empat minggu untuk tuntutan berterusan juga berkurangan iaitu sebanyak 44,500.
US dolar masih didagangkan rendah, dimana para penggubal dasar sepakat untuk terus menilai kemajuan ekonomi dan membincangkan mengenai rancangan untuk perubahan dalam pembelian aset mereka.
Ketika penulisan, indeks dolar yang mengukur kekuatan dolar greenback berbanding enam matawang utama lain diniagakan susut pada 92.517.


Lepas Hadam CPI, EUR/USD Tepati Ramalan Junam Semula!

Seperti yang dijangkakan penganalisis pasaran, US dolar memaparkan pengukuhan pada dagangan Rabu semalam selepas pasaran mula menghadam data inflasi Amerika Syarikat (AS) yang memberi kesan terhadap penetapan dasar monetari oleh Federal Reserve (Fed).
Berdasarkan bacaan data yang memperlihatkan penurunan inflasi yang perlahan, Fed dilihat belum boleh untuk meneruskan langkah memperlahankan pengetatan dasar.
Sebaliknya, Fed dilihat akan mengekalkan kenaikan kadar 25 mata asas untuk beberapa kali lagi mesyuarat.
Pada sesi New York semalam, data jualan runcit AS diterbitkan dengan bacaan yang memberangsangkan, menambahkan lagi sokongan untuk prestasi semasa US dolar.
US dolar didagangkan kukuh untuk beberapa sesi terbaru, menenggelamkan mata wang utama yang lain.
Mata wang Euro juga terkesan alami penurunan, gagal disokong oleh petunjuk yang sedikit hawkish bank pusat dengan isyarat kenaikan kadar faedah 50 mata asas oleh European Central Bank (ECB) pada mesyuarat Mac.

Carta harga pasangan mata wang EUR/USD mempamerkan corak penurunan harga pada Rabu semalam selepas lonjakan hari sebelumnya mencapai paras 1.08000 ketika reaksi terhadap terbitan data inflasi AS.
 Penurunan hingga ke sesi New York semalam mencecah paras 1.06600 di mana sekali lagi menjadi sokongan seperti di awal minggu lalu.
Pergerakan harga di bawah paras halangan Moving Average 50 (MA50) di rangka masa 1 jam carta EUR/USD di samping pengukuhan US dolar mencadangkan pergerakan bearish harga akan dipaparkan.
Penurunan lanjut dilihat akan menuju paras 1.06000 sebelum melepasi ke paras lebih rendah sekitar 1.05000.
Namun jika harga melonjak semula di atas paras 1.07000 dan melepasi halangan MA50, ini menunjukkan US dolar berkemungkinan sudah kehilangan momentum dan peluang untuk Euro lebih bersinar.
Kenaikan harga akan dijangkakan menuju kembali ke paras rintangan 1.08000 untuk harga menguji zon SBR (support become resistance) tersebut.
Untuk dagangan US dolar di sesi New York malam ini, data indeks harga pengeluar (PPI) pula akan diberi tumpuan pelabur.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Terpacak 80 Pips, Beri Isyarat Trend Bullish Untuk EUR/USD

Mata wang Eropah memanfaatkan peluang untuk mencatatkan peningkatan pada dagangan awal minggu susulan penyusutan yang dipamerkan oleh US dolar.
Pertambahan pekerjaan di Amerika Syarikat (AS) yang positif pada laporan NFP bulan Mac dilihat gagal untuk menyuntik kekuatan US dolar, sebaliknya tekanan terus dihadapi susulan penurunan pada hasil perbendaharaan AS.
Dapat dilihat pergerakan harga pada carta pasangan mata wang EUR/USD semalam semakin jelas memberi isyarat untuk trend bullish selepas lonjakan ketara pada sesi New York.
Harga yang pada awalnya membuat penurunan ke paras sekitar 1.17400 kemudiannya telah melonjak semula di atas paras sokongan Moving Average 50 (MA50) pada rangka masa 1 jam untuk isyarat awal kenaikan harga.
Seterusnya, kenaikan harga telah berjaya menembusi rintangan pada zon SBR (support become resistance) 1.18000 dengan harga hampir mencapai paras ketinggian 1.18200 sebelum bergerak perlahan di penghujung sesi New York dan menutup dagangan di sekitarnya.
Pergerakan harga perlahan di sesi Asia hari ini namun penganalisis menjangkakan untuk harga menyambung kenaikan lebih tinggi.
 Berkemungkinan harga susut sedikit ke paras 1.18000 sebelum membuat kenaikan menuju sehingga ke zon SBR 1.19000 yang menjadi tumpuan sebelum ini.
Pelabur juga perlu berwaspada untuk situasi penurunan semula harga sekiranya harga kembali bergerak di bawah zon 1.18000-1.17800.
Penurunan harga bakal kembali ke zon support 1.17200-1.17000 yang dicecah pada dagangan penghujung Mac.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Minyak Mentah Kini Meningkat Lapan Hari Berturut-Turut

Harga minyak mentah dunia naik lapan hari berturut-turut pada Isnin paling panjang dalam masa lima tahun selepas data pengeluaran yang sederhana oleh US.
Harga minyak mentah Brent-oil naik ke paras $49.18 setong setakat 3 petang tadi, selepas merekod kenaikan 5 peratus minggu lalu. Kini Brent-oil didagang di sekitar $48.68 setong.
Manakala minyak WTI naik ke paras tertinggi hari ini di $46.54 dan ketika ini didagang di sekitar $46.05 setong setakat pukul 6.44 petang.
 Aktiviti penggerudian bagi pengeluaran baru di US jatuh buat pertama kali sejak Januari, dengan jumlah pelantar berkurang sebanyak dua pelantar.
“Sentimen telah berubah dan saya rasa harga akan naik. Saya tak fikir ia akan berterusan, tetapi momentum ketika ini adalah kenaikan,” kata Tamas Varga penganalisis di PVM Oil.
“Kejatuhan dalam jumlah pelantar dan pengeluaran dalam data EIA menjadi pemangkin kepada pasaran ini dalam jangka pendek,” katanya.
Harga minyak kini masih merosot 14% tahun ini, dengan permintaan global masih gagal menyokong dan menyerap kenaikan pengeluaran dari US, Nigeria, Libya dan negara-negara lain seperti Brazil.


FOMC malam ini dinantikan dan adakah US Dollar akan menguat atau melemah?

Melihat dari hari ke hari pada minggu ini, US Dollar melihatkan kurangnya konsistensi dalam dagangannya menanti pengumuman dasar kewangan FOMC pagi malam ini.
Walaubagaimanapun, jika melihat secara keseluruhan, US Dollar masih lagi kuat berbanding matawang utama lain.
Laporan ekonomi Amerika Syarikat semalam menunjukkan keyakinan pengguna dan jualan rumah baru sangat positif.
 Namun aktiviti sektor perkhidmatan perlahan menurut Markit Economics dan harga rumah sedikit merosot.
Sekarang melihatkan central banks di seluruh dunia bercakap mengenai pelonggaran dasar kewangan manakala nada Federal Reserve nanti dilihat bakal menguatkan lagi US Dollar.
Ramai yang melihat Fed akan mengetatkan lagi dasar ekonominya kerana Brexit namun data pasaran dan ekonomi Amerika Syarikat dilihat sebaliknya.
Baca siapakah Presiden Federal Reserve di sini.


Akhirnya! EUR/USD Turun Lebih Rendah Lepasi Zon $1.0500

Sentimen pasaran yang kekal berisiko telah dipengaruhi oleh ucapan Pengerusi Federal Reserve (Fed) Jerome Powell pada Rabu, turut memberi kesan pengukuhan terhadap mata wang safe-haven US dolar.
Powell memberi amaran bahawa langkah kenaikan kadar faedah yang agresif oleh bank pusat boleh mendorong kesan pertumbuhan ekonomi yang perlahan selain risiko inflasi yang akan berterusan.
Justeru, pengukuhan US dolar yang lebih ketara berlaku pada sesi New York semalam telah memberi tekanan semula terhadap mata wang utama yang lain dalam pasaran.

Pergerakan harga pada carta pasangan mata wang EUR/USD semalam telah meyaksikan penurunan harga berlaku yang mendorong harga keluar dari zon ‘sideway’ minggu lalu.
Penganalisis telah menjangkakan situasi tersebut ekoran pergerakan harga yang mula bergerak di bawah paras halangan Moving Average 50 (MA50) pada rangka masa 1 jam setelah penurunan awal pada Selasa lalu.
Harga telah membuat penurunan melepasi paras sokongan harga pada 1.05000 dengan penurunan harian hampir 100 pips mencecah ke paras terendah baru sekitar 1.04400 pada penghujung sesi New York.
 Pergerakan harga perlahan bersambung pada sesi Asia pagi ini (Khamis), namun dengan corak yang dipaparkan, harga dijangka akan melanjutkan penurunan lebih rendah lagi.
Penurunan harga bakal menguji zon support utama pada 1.04000 dan sekiranya harga susut lebih rendah melepasi zon tersebut, harga bakal catatkan paras terendah terbaru untuk tempoh dagangan 20 tahun.
Namun, jika situasi pasaran berubah dan membuatkan harga melonjak semula, rintangan awal yang bakal diuji adalah pada zon 1.05000 semula.
Melepasi zon tersebut akan kembali memberi isyarat pergerakan bullish untuk harga meneruskan kenaikan lebih tinggi.
Kenaikan yang diteruskan sekali lagi akan menguji zon rintangan 1.06000 yang masih gagal ditembusi pada minggu ini dan minggu lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lonjakan Mengejut Data Perdagangan Jepun Membantu Pengukuhan Yen

US Dollar meningkat lebih lemah berbanding Yen pada Rabu selepas data eksport dari Jepun menunjukkan keuntungan mengejut. Selain itu, tweet yang dikeluarkan oleh Trump baru-baru ini memberi isyarat bahawa beliau akan menandatangani perintah eksekutif untuk membina dinding sempadan dengan Mexico.
USD/JPY merosot sebanyak 0.18 peratus kepada 113.59, manakala GBP/USD meningkat sebanyak 0.05 peratus berikutan prosedur kerajaan dijangka akan mengambil masa yang agak panjang bagi proses keluar dari Kesatuan Eropah.
USD/JPY, 30 minit
GBP/USD, 30 minit
US Dollar Index yang mengukur kekuatan US Dollar kali terakhir dinilai pada 100.23.
 Pair USD/MXN bertukar arah selepas Trump mengeluarkan tweet mengenai tindakan eksekutif yang akan diambil untuk membina tembok di sepanjang sempadan AS dan Mexico. Trump juga menegaskan beberapa kali bahawa Mexico perlu bertanggungjawab ke atas hutang pembinaan sempadan tersebut.
Semalam, US Dollar mencatat lantunan semula selepas sentimen di Amerika Syarikat beralih lebih yakin dengan pertumbuhan ekonomi yang bakal dirangsang oleh pemotongan cukai dan perbelanjaan infrastruktur di bawah pentadbiran Trump.
Dalam masa yang sama, indeks PMI bagi bulan Januari berkembang pada kadar terpantas sejak September 2014.
Dalam laporan berasingan, Persatuan Hartanah Kebangsaan berkata bahawa jualan rumah sedia ada jatuh sbanyak 2.8 peratus iaitu 5.49 juta unit.
Sterling juga kembali bangkit selepas Supreme Court British memutuskan bahawa kerajaan mesti mendapatkan kelulusan Parlimen sebelum keluar dari Kesatuan Eropah.
Perang Perdagangan diantara China dan Amerika Syarikat Hanya Akan Merugikan Kedua-Dua Negara!


Sentimen Risk-On Punca USD Tersungkur Di Awal Minggu!

Pembukaan dagangan awal minggu ini dihiasi dengan berita baik dari China yang mendorong mata wang utama didagangkan lebih tinggi, manakala US dolar pula merosot.
Terbaharu, Beijing mengumumkan untuk menggugurkan syarat kuarantin bagi ketibaan dari luar negara mulai 8 Januari.
Ini merupakan perubahan dasar yang besar dari China, menandakan langkah pertama ke arah pembukaan sepenuhnya perjalanan dengan seluruh dunia.
Antara mata wang yang mendapat sokongan daripada berita ini adalah mata wang sensitif risiko, dolar Aussie dan New Zealand yang menokok lebih tinggi pada sesi Asia.
 Sementara US dolar pula merosot, menyaksikan indeks dolar dibuka dengan ‘gap’ pada carta harga ketika pembukaan dagangan sesi Asia hari ini.
Ekoran daripada penyusutan US dolar, dagangan euro dan pound turut memanfaatkan peluang ini untuk didagangkan meningkat.
Meskipun begitu, pergerakan mata wang pada sesi ini agak terhad memandangkan kebanyakan bank-bank Asia masih ditutup sempena cuti Krismas.
Dalam pada itu, sentimen pasaran juga bertambah baik berikutan perkembangan terbaharu dari perang Ukraine-Rusia.
Pada hujung minggu, Presiden Rusia Vladimir Putin mengatakan kesediaannya untuk berunding bagi menamatkan perangnya dengan Ukraine.


Analisis Teknikal EUR/USD – Timeframe H1 – 2/10/2018

Pergerakan harga bagi pasangan matawang EUR/USD pada dagangan semalam dilihat telah membuat penurunan pada sesi pasaran Asia namun harga mula kembali pantul membuat kenaikan semula pada sesi pasaran Eropah ke paras Magic Pivot semalam. Namun harga kembali membuat penurunan semula pada sesi pasaran New York sehingga menyentuh paras support MagicS1 pada indicator Moshed Magic Line semalam sebelum mula bergerak perlahan.
Pada sesi pasaran Asia dibuka sejak pagi tadi, harga masih didagangkan perlahan dan berada rendah dari paras Magic Pivot 1.1587 hari ini. Namun harga telah membuat terjunan melepasi paras support 1.1550 (MagicS1) dan menuju ke paras support 1.1525 (MagicS2) pada sesi pasaran Eropah dimana paras ini dilihat berada pada zon major support yang menjadi paras tumpuan harga sebelum ini. Dan jika harga berjaya menembusi(breakout) paras tersebut, harga dijangka akan membuat penurunan sehingga ke paras support 1.1488 (MagicS3).
 Namun, pasaran masih berhati-hati menjelang data pekerjaan dan gaji di AS yang akan dikeluarkan pada Jumaat ini. Jika pasaran melihat USD melemah, berkemungkinan harga akan membuat kenaikan smula melepasi paras Magic Pivot 1.1587 dan naik ke paras resistance 1.1612 (MagicR1). Seterusnya jika harga meneruskan lagi kenaikannya, harga dilihat akan menguji paras resistance 1.1649 (MagicR2) yang berada pada zon SBR (support become resistance). Jika harga berjaya breakout paras tersebut, harga boleh mencapai kenaikan ke paras support seterusnya yang berada pada paras 1.1674 (MagicR3).
Pantau perkembangan krisis ekonomi di Itali yang mempengaruhi nilai matawang EURO dalam pasaran dan kawal posisi dagangan anda menjelang data pekerjaan dan gaji di AS pada Jumaat ini. Gunakan indicator Moshed Magic Line untuk membantu anda dalam analisis teknikal harian.

Paras support: 1.1550, 1.1525, 1.1488.
Paras resistance: 1.1612, 1.1649, 1.1674.


Analisis Teknikal AUD/USD – Timeframe H1 – 24/9/2018

Pada dagangan Jumaat lalu, pasangan matawang AUD/USD telah membuat Higher High yang baru setelah harga menyentuh paras resistance MagicR1 pada indicator Moshed Magic Line pada paras sekitar 1.73000. Kemudian harga telah membuat penurunan ke paras lebih rendah dari paras Magic Pivot sebelum harga ditutup sekitar paras 0.72850. Pada sesi pasaran Asia hari ini, harga dibuka lebih rendah iaitu sekitar 0.72600 dan membuat sedikit kenaikan pada mulanya hampir menyentuh paras Magic Pivot 0.7284 sebelum harga kembali membuat penurunan ekoran laporan bahawa China membatalkan rundingan yang bakal diadakan bersama Amerika Syarikat berkenaan isu tarif AS-China sekaligus bakal memberi tekanan terhadap matawang AUD.
Harga dilihat telah membuat penurunan sehingga ke paras support 0.7264 (MagicS1) di mana harga semasa didagangkan pada 0.72700 setakat jam 3.15 petang. Penurunan harga yang dibuat bakal diteruskan ke paras lebih rendah iaitu pada support 0.7243 (MagicS2) dan jika harga masih mengalami kejatuhan, paras seterusnya yang dilihat akan dituju harga adalah pada support 0.7223 (MagicS3). Kedua-dua paras support ini dilihat berada pada zon tumpuan harga pada dagangan sebelum ini.
 Sebaliknya, jika harga kembali menyambung kenaikan yang dibuat sepanjang minggu lalu, harga dilihat akan menuju ke paras resistance 0.7306 (MagicR1) untuk menguji paras tersebut terlebih dahulu. Dan jika harga menembusi (breakout) paras tersebut, harga bakal membuat Higher High yang baru berkemungkinan di paras resistance 0.7325 (MagicR2) atau lebih tinggi lagi iaitu pada paras resistance 0.7347 (MagicR3).
Pantau sentimen pasaran semasa dan juga perkembangan isu perang dagang antara AS-China yang mempengaruhi pergerakan harga bagi pasangan matawang AUD/USD ini. Perhatikan paras-paras tumpuan harga seperti yang disediakan pada indicator Moshed Magic Line bagi membantu anda menentukan posisi terbaik dalam trading harian anda.

Paras support: 0.7264, 0.7243, 0.7223.
Paras resistance: 0.7306, 0.7325, 0.7347.


Peluang Untuk USD Kembali Mengukuh Dengan Kelemahan Pada Dagangan Matawang Utama Yang Lain

Dolar Amerika Syarikat dilihat meningkat pada dagangan Khamis berbanding matawang utama yang melemah selepas kebanyakan bank pusat beralih ke arah polisi yang lebih dovish berikutan dipengaruhi oleh kemerosotan pada prospek ekonomi.
Terbaru adalah daripada Reserve Bank of New Zealand (RBNZ) semalam yang mengejutkan pasaran dengan memberi isyarat bahawa berkemungkinan tindakan seterusnya adalah menurunkan kadar faedah dan menambahkan lagi senarai bank pusat yang berpendirian lebih dovish.
Dengan kelemahan pada matawang utama yang lain, USD memanfaatkan peluang untuk mengukuh selepas kejatuhan sebelum ini terkesan oleh hasil perbendaharaan 10-tahun Amerika Syarikat yang telah jatuh ke paras terendah 15 bulan.
Pound Sterling terus berisiko pada dagangan Rabu selepas tawaran Perdana Menteri Britain, Theresa May untuk berhenti mendapatkan kelulusan perjanjian Brexit di Parlimen gagal memenangi persetujuan pembangkang.
 Parti DUP Ireland Utara mengatakan mereka tidak akan menyokong perjanjian Brexit PM May. Tindakan tersebut memberi kesukaran untuk PM May untuk mendapatkan kelulusan untuk cubaan seterusnya.
Ketidaktentuan Brexit yang berterusan menyebabkan pelabur lebih berwaspada terhadap dagangan GBP dalam pasaran semasa.
Matawang Euro juga kekal didagangkan lemah dan berisiko dengan kebimbangan pada pertumbuhan ekonomi menjadi faktor utama yang membuatkan Euro terus bergelut dalam pasaran semasa.
Dalam ucapan Presiden Mario Draghi di Frankfurt semalam turut menyatakan langkah untuk bank pusat menaikkan kadar faedah berkemungkinan akan terus ditangguhkan lagi.
Aussie turut didagangkan lemah terkesan oleh kejatuhan matawang dolar NZD yang merosot selepas penetapan kadar faedah semalam atas faktor negara serantau. Bank pusat Australia sebelum ini juga dilihat lebih ke arah keputusan yang dovish dan pelabur menjangkakan bakal ada penurunan pada kadar faedah pada tahun ini.


Harga Pengeluar PPI Amerika Syarikat Naik 0.30%

Harga pengeluar (PPI) di Amerika Syarikat meningkat pada bulan Jun berdasarkan data yang dikeluarkan pada pukul 8.30 malam hari Rabu. Tidak banyak kesan signifikan kepada US dollar selepas data tersebut.
Jabatan Buruh yang mengeluarkan data ini melaporkan kenaikan 0.30% pada bulan lalu dengan bacaan tahunan meningkat ke paras 3.2%. Bacaan kali ini lebih tinggi daripada jangkaan penganalisis yang hanya menjangka kenaikan 0.20%.
 Manakala bacaan teras (Core-PPI) pula meningkat 0.20% pada bulan lalu dengan bacaan tahunan naik sebanyak 2.6%. Bacaan Core-PPI dianggap sebagai bacaan yang lebih tepat kerana ia tidak mengambil kira perubahan harga makanan dan produk tenaga.
Bacaan ini dilihat sebagai petunjuk kepada bacaan harga pengguna (CPI) yang akan dikeluarkan pada Khamis. The Federal Reserve (bank pusat Amerika) juga meneliti bacaan PPI kerana harga yang ditetapkan oleh pengeluar akan memberi kesan kepada harga pengguna.
Oleh itu, kita boleh mengambil kira bacaan PPI ini untuk menganalisis bacaan CPI yang dikeluarkan pada Khamis. Namun, kita tidak boleh bergantung sepenuhnya dengan data ini sahaja untuk menilai bacaan CPI, kerana rekod sebelum ini juga pernah mencatatkan bacaan yang tidak sejajar antara CPI dan PPI.


Pergerakan Greenback Lemah, Matawang Antipodean Tunjuk Taring

Dolar Amerika memanjangkan penyusutan sehingga ke sesi Eropah ketika tumpuan pasaran kini terarah kepada penerbitan data inflasi perbelanjaan penggunaan peribadi (PCE) AS pada malam ini.
Berbanding matawang utama, US dolar tetap bertahan di tengah-tengah isyarat bercampur dari pembuat dasar Federal Reserve (Fed) dan data ekonomi yang kurang memberangsangkan.
Indeks dolar diperdagangkan 0.1% lebih rendah di sekitar harga 91.70 pada awal pembukaan sesi Eropah.
 Data inflasi yang akan dikeluarkan pada sesi New York akan memberikan petunjuk terbaru mengenai sejauh mana tekanan kenaikan harga akan mendorong Fed untuk mula bertindak selepas isyarat yang diberikan pada minggu lalu.
Matawang Antipodean, meraih keuntungan dengan mencatatkan kenaikan sederhana, terutamanya dolar New Zealand yang menunjukkan prestasi paling kukuh berbanding US dolar.
Dolar Aussie juga meningkat dengan mengabaikan berita kurang menyenangkan mengenai pertikaian Australia dan China. Beijing membalas tindakan Canberra dengan membawa isu perdagangan mereka kepada Organisasi Perdagangan Dunia (WTO).
Sementara itu, matawang pound terus didagangkan suram susulan keputusan dovish mesyuarat polisi Bank Pusat England (BOE) yang mengekalkan dasar monetarinya tidak berubah.


GBP/USD Pamer Aksi ‘Mengganas’, Pergerakan Harian Cecah 500 Pips!

Memang cukup mendebarkan pergerakan bagi matawang Pound pada dagangan semalam dengan pergerakan harian pada carta pasangan matawang GBP/USD mencecah sehingga 500 pips!
Pergerakan ketara harga berlaku di sesi Eropah semalam apabila dilaporkan rundingan Brexit antara Kesatuan Eropah (EU) bersama UK gagal capai persetujuan apabila UK dikatakan tidak mahu mengikuti landasan perjanjian.
Ekoran tersebut, harga pada carta GBP/USD menjunam 130 pips. Namun, apabila pasaran menjangkakan Pound akan terus lemah, harga kembali melonjak sehingga 160 pips lebih tinggi mencecah ketinggian 1.29780.
Lonjakan tersebut disokong oleh laporan perkembangan positif semula rundingan bahawa para perunding optimis persetujuan bakal dicapai.
Walau bagaimanapun, pelabur kekal berwaspada terhadap risiko ketidaktentuan tersebut melihatkan Pound kembali susut semula dari paras ketinggian dicapai.
Penurunan semula harga juga turut didorong oleh pengukuhan semula US dolar berikutan satu lagi isu tumpuan lain iaitu perbincangan pakej rangsangan ekonomi di Amerika Syarikat (AS).
 Dagangan yang bersambung di sesi Asia hari ini melihatkan harga menunjukkan penurunan dan bergerak di bawah paras halangan Moving Average 50 (MA50) pada rangka masa 1 jam pergerakan harga.
Dengan jangkaan Pound kekal berisiko di samping pengukuhan US dolar semula, harga bakal ditekan lebih rendah ke paras zon sokongan mingguan sekitar 1.28000.
Penurunan lebih rendah akan menuju ke zon RBS (resistance become support) sebelum ke zon support lebih rendah pada 1.26700.
Namun, waspada jika harga kembali melonjak, paras resistance pada 1.3000 bakal menjadi sasaran destinasi kenaikan seterusnya.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Faktor-Faktor Yang Pengaruhi Pergerakan Turun Naik USD/CAD

Pasangan mata wang USD/CAD menarik perhatian pelabur dengan beberapa faktor memberi kesan kenaikan dan penurunan harga dalam tempoh yang singkat.
Jom kita teliti faktor-faktor berikut.
Pertamanya, penurunan harga pada carta USD/CAD adalah didorong oleh penyusutan US dolar selepas kenyataan bernada dovish oleh Pengerusi Federal Reserve (Fed) Jerome Powell untuk petunjuk bagi mengekalkan dasar yang longgar walaupun kadar inflasi mencatatkan peningkatan.
Kemudiannya, dolar Kanada mengukuh pada sesi New York selepas keputusan mesyuarat dasar bank pusat Kanada (BOC) kekal menyokong pergerakan dolar Loonie.
BOC mengekalkan kadar faedah tidak berubah selain meneruskan pengurangan pembelian aset (tapering) mingguan daripada 3 bilion kepada 2 bilion.
Namun, bersambung pada dagangan hari ini (Khamis), harga dilihat kembali meningkat semula dipercayai didorong oleh penyusutan semula dolar Kanada yang terkesan oleh ketidakstabilan pasaran minyak mentah.
Negara-negara pengeluar minyak utama dilaporkan bakal meningkatkan tahap pengeluaran minyak membuatkan pelabur bimbang situasi bekalan yang berlebihan dalam pasaran boleh menjejaskan harga minyak mentah.
 Setelah penurunan harga pada carta USD/CAD semalam mencecah paras sekitar 1.24250, harga kembali melonjak semula sekitar 120 pips melepasi paras 1.25000.
Bergerak di atas paras sokongan Moving Average 50 (MA50) pada rangka masa 1 jam pergerakan harga untuk isyarat bullish, harga telah meningkat ke paras 1.25500 di sesi Asia sebelum susut ke paras 1.25200 pada awal pembukaan sesi Eropah.
Kenaikan harga yang diteruskan bakal menguji zon rintangan pada 1.26000 yang turut diuji pada minggu lalu namun gagal ditembusi.
Sementara jika harga kembali membuat penurunan semula di bawah paras 1.25000, antara paras tumpuan yang bakal diuji adalah pada 1.24400 dan paras 1.24000.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Pergerakan Pasaran Mata wang Menuju Penghujung Minggu!

Kebimbangan terhadap risiko kemelesetan ekonomi terus mengehadkan pergerakan mata wang dalam pasasaran menuju penghujung minggu.
Data terbaharu menunjukkan sektor pembuatan di Amerika Syarikat merosot ke paras terendah dua tahun, manakala aktiviti perkhidmatan pula paling lemah lima bulan pada Jun.
Kelembapan ini turut dapat disaksikan dalam pertumbuhan pembuatan di Zon Eropah yang jatuh ke paras terendah dua tahun dengan Jerman dan Perancis paling terjejas teruk, yang menandakan ekonomi Eropah bergelut untuk mencatatkan pemulihan.
Hal ini sekali gus meranapkan harapan pelabur untuk melihat Bank Pusat Eropah (ECB) untuk bertindak lebih keras dalam mengetatkan dasar monetarinya.
 Ini menyebabkan pergerakan mata wang euro terus terbatas di sekitar paras terendah satu bulan berbanding dolar greenback menjelang dagangan hujung minggu.
Sementara dagangan US dolar juga terhad dengan berlegar pada sekitar harga yang sama, dikekang oleh pandangan suram terhadap risiko kemelesetan akibat langkah agresif Federal Reserve (Fed) menaikkan kadar faedah.
Pound juga kekal mendatar setelah diperlihatkan dengan data PMI pembuatan dan perkhidmatan UK yang bercampur-campur pada Jun dan tidak banyak berubah daripada bacaan sebelumnya.
Tumpuan pasaran kini dialihkan kepada terbitan data jualan runcit UK pada sesi Eropah yang dijangka akan menunjukkan penguncupan pada bulan Mei.


USD/JPY Sudah Habis Mendaki?

Pergerakan harga pada carta pasangan mata wang USD/JPY pamerkan penurunan di awal minggu ini namun penganalisis masih melihat harga bergerak dalam trend bullish.
Sentimen pasaran yang tidak menentu sejak beberapa minggu kebelakangan ini mempengaruhi kedua-dua mata wang safe-haven US dolar dan Yen ini, namun dilihat US dolar lebih mendominasi.
Memulakan dagangan pada awal minggu di sesi Asia semalam, harga telah menunjukkan corak kenaikan meneruskan trend bullish pada minggu lalu.
Namun momentum kenaikan semakin perlahan pada sesi Eropah dan penurunan lebih ketara berlaku pada sesi New York.
US dolar dilihat gagal mengekalkan momentum pengukuhan yang dipamerkan pada penghujung minggu lalu berikutan penurunan hasil perbendaharaan Amerika Syarikat (AS) serta data aktiviti pembuatan AS yang menurun untuk bulan April.
Setelah menyentuh paras ketinggian 109.700, harga telah susut 90 pips ke paras 108.900 dan perlahan sehingga penghujung sesi New York.
Harga yang jatuh di bawah paras sokongan Moving Average 50 (MA50) pada rangka masa 1 jam pergerakan harga juga akan memberikan isyarat awal untuk trend bearish.
 Namun pada dagangan yang bersambung di sesi Asia pagi ini, harga dilihat kembali membuat kenaikan pada kadar yang perlahan ke sekitar 109.300 menuju pembukaan awal sesi Eropah.
Pelabur akan meneliti sama ada harga mampu mengatasi paras ketinggian semalam sebelum lebih yakin untuk harga meneruskan kenaikan pada trend bullish.
Kenaikan harga juga bakal menguji rintangan pada 110.00 sebelum mencatatkan paras tertinggi terbaru bagi tempoh dagangan 4 minggu.
Sekiranya US dolar terus mengalami penyusutan, harga boleh menjunam lebih rendah dengan jangkaan untuk menuju semula ke zon RBS (resistance become support) 108.500-108.200.
Penurunan lebih rendah seterusnya bakal ke zon support pada 107.400 yang telah menyokong penurunan harga pada dagangan April lalu.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Laporan GDP Suku Kedua Melegakan Australia!

Ekonomi Australia berkembang pada kadar yang lebih perlahan namun masih mengekalkan pengukuhan dalam suku kedua. Hal ini berikutan data perbelanjaan pengguna dan perdagangan yang terus menyokong pertumbuhan ekonomi negara terbabit.
Biro Perangkaan Australia melaporkan pada Rabu bahawa GDP negara itu berkembang kepada 0.5% pada suku kedua.
 Ekonomi Australia dilihat agak baik berbanding negara-negara lain, namun, negara tersebut masih berdepan dengan masalah inflasi. Tekanan inflasi telah memaksa RBA mengurangkan kadar faedah sebanyak dua kali dalam tahun ini.
Dalam masa yang sama, kadar tunai masih dikekalkan pada nilai 1.5% pada Selasa dalam mesyuarat yang menyaksikan Glenn Stevens sebegai gabenor bank pusat berkenaan.
Baca luahan jaguh kampung gara-gara ditipu broker, disini!


Selepas Melonjak Hampir 100 Pips, USD/JPY Bergerak Perlahan Di Sesi Eropah

Setelah bergerak rancak di sesi Asia, pergerakan harga mula perlahan di sesi pasaran Eropah dengan tumpuan masih terarah pada perkembangan pilihan raya Amerika Syarikat (AS) 2020.
Mata wang US dolar pamerkan pengukuhan di sesi Asia selepas bergerak lemah sejak sesi Eropah semalam sebelum undian pilihan raya bermula.
Reaksi pasaran terhadap keputusan semasa undian telah menyokong kenaikan nilai US dolar dalam pasaran yang berjaya melonjak mengatasi mata wang utama yang lain.
Pada carta pasangan mata wang USD/JPY, harga telah melonjak dari paras 104.400 melepasi paras 105.00 di zon SBR (support become resistance) sebelum ini mencapai paras ketinggian di sesi Asia sebentar tadi sekitar 105.300.
Namun harga telah kembali susut semula dari paras tersebut dan berlegar sekitar julat harga 105.000-104.800 yang mengubah fungsi zon kepada RBS (resistance become support).
Harga perlahan di awal sesi Eropah namun pergerakan drastik harga boleh berlaku sementara acara pilihan raya belum berakhir.
 Kenaikan harga dijangka akan ke paras tumpuan sehingga ke resistance 105.800 jika US dolar kekal didagangkan kukuh.
Sebaliknya jika US dolar kembali melemah, harga boleh menjunam semula ke zon support di paras 104.400 dan 104.000.
Berjaga-jaga dengan pergerakan harga ke paras tersebut untuk membantu anda mengawal risiko dagangan sebaiknya.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Bergerak Tak Tentu Arah Selepas Ucapan Powell

Setelah harga emas susut pada dagangan Selasa lalu, reaksi menarik pergerakan harga komoditi itu terus dipertontonkan kepada pelabur semalam.
Ini berikutan reaksi pasaran terhadap keterangan oleh Pengerusi Federal Reserve (Fed) Jerome Powell di Washington semalam yang dilihat gagal memberi suntikan tambahan bagi pengukuhan US dolar.
Penyusutan semula US dolar membuatkan dagangan emas sedikit lega daripada terus alami kejatuhan berpanjangan minggu ini.
Pada carta harga XAU/USD yang mengukur nilai emas berbanding US dolar, dapat dilihat harga mendatar di zon 1935.00 di sesi Asia semalam setelah terjunan ketara harga pada hari sebelumnya.
Penurunan dipaparkan lagi ke paras terendah di sesi New York semalam ketika pasaran memberi reaksi awal terhadap ucapan Powell yang mengulangi mesej bernada hawkish untuk dasar monetari.
Harga jatuh mencecah 1920.00 untuk catatan terendah terbaru 3 bulan, namun kembali melantun semula ke sekitar 1935.00.
Harga masih bergerak di bawah paras halangan Moving Average 50 (MA50) pada rangka masa 1 jam di carta XAU/USD dan kembali memaparkan corak penurunan hari ini (Khamis).
 Sekiranya harga menyambung penurunan dan melepasi paras terendah dicecah semalam, harga emas berkemungkinan boleh jatuh sehingga ke paras 1900.00.
Paras ini bakal menjadi support buat harga setelah kali terakhir harga berlegar di sekitar tersebut adalah pada pertengahan Mac yang lalu.
Namun jika sebaliknya emas berjaya membuat lonjakan dan melepasi halangan MA50, ini akan menjadi petanda awal perubahan trend menaik untuk emas semula.
Zon 1950.00 akan kembali menjadi sasaran untuk diuji harga semula sebelum menuju ke paras rintangan sebelum ini sekitar 1960.00 dan 1970.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal XAU/USD – Timeframe H1 – 26/3/2018

Harga emas mulai bullish sejak minggu lalu selepas kebimbangan pelabur terhadap matawang USD disebabkan sentimen perang perdagangan antara Amerika Syarikat dan China. Trader khususnya lebih cenderung ‘buy’ safe heaven seperti emas dan menjual matawang USD.
 Secara teknikal, kenaikan emas minggu lalu telah membentuk candlestick morubozu dan ini menunjukkan momentum pergerakan masih kuat ke arah kenaikan. Dan sekiranya XAU/USD breakout Key Resistance, dijangkakan ia akan terus membuat kenaikan dan target terhampir adalah ke sektiar harga 1353.85 atau lebih tinggi ke 1360.00 iaitu sekitar harga resistance mingguan.
Oleh itu, selagi ia tidak breakout Key Support Zone, kebarangkalian masih tinggi untuk ia bullish ketika ini dan walaubagaimanapun jika ia breakout dijangkakan ia akan retrace ke harga yang lebih rendah iaitu 1334.64 sebelum bullish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal EUR/USD – Timeframe H1 – 26/9/2018

Setelah pergerakan harga bagi pasangan matawang EUR/USD semalam sedikit membuat penurunan pada sesi pasaran Asia, harga kembali membuat lonjakan melepasi paras Magic Pivot semalam namun tidak berjaya menyentuh paras major resistance 1.18000. Kemudian harga kembali ditekan semula ke paras Magic Pivot setelah USD kembali mengukuh ekoran data keyakinan pengguna di Amerika Syarikat melonjak ke paras tertinggi sejak tahun 2000. Namun pergerakan harga kembali mendatar berikutan pelabur dan pemain pasaran lebih berhati-hati menjelang pengumuman dasar FOMC awal pagi Khamis.
Pada sesi pasaran Asia, harga didagangkan perlahan dan bergerak mendatar di sekitar paras Magic Pivot 1.1763. Pergerakan harga dijangka perlahan sehingga sesi pasaran New York malam ini. Jika harga membuat lonjakan, jangkaan harga akan melepasi paras 1.1795 (MagicR1) yang berada pada zon major resistance yang beberapa kali diuji harga sebelum ini. Jika harga berjaya menembusi (breakout) paras tersebut, harga akan melonjak menuju ke paras resistance 1.1825 (MagicR2) dan seterusnya bakal mencapai paras resistance 1.1857 (MagicR3).
 Namun jika USD mengukuh setelah pengumuman dasar kenaikan kadar faedah, dijangka harga akan membuat terjunan melepasi paras support 1.1733 (MagicS1) di mana harga perlu menguji paras RBS (resistance become support) 1.17200. Dan jika harga terus membuat terjunan, paras support yang dilihat bakal dituju harga adalah pada paras 1.1701 (MagicS2) sebelum harga turun lebih rendah ke paras support 1.1671 (MagicS3).
Hanya beberapa jam sahaja lagi untuk menunggu pengumuman dasar FOMC awal pagi nanti. Diingatkan kepada semua trader untuk mengawal posisi trading anda sebaik mungkin dan lihat juga paras-paras penting pada indicator Moshed Magic Line sebagai panduan anda.

Paras support: 1.1733, 1.1701, 1.1671.
Paras resistance: 1.1795, 1.1825, 1.1857.


US Dolar Menyusut, Harga Minyak dan Emas Naik – Sesi Asia

Forex
Matawang US dolar menyusut berbanding yen pada hari Jumaat dalam sesi dagangan Asia.
AUD mencatat bacaan yang stabil pada 0.7667 berbanding US dolar. USD/JPY menunjukkan bacaan pada 112.28, menyusut sebanyak 0.10% setakat jam 10.10 a.m.

Pengukuhan yen didorong laporan ekonomi yang positif iaitu keyakinan perniagaan sektor pembuatan utama meningkat pada bulan Disember dalam suku keempat.
Soal selidik Tankan menunjukkan bacaan 25 berbanding sasaran yang menjangkakan bacaan 24.
Peningkatan bacaan menunjukkan tanda bahawa ekonomi sedang bertumbuh.

Indeks US dolar yang mengukur kekuatan matawang greenback berbanding enam menyusut sebanyak 0.07% kepada 93.57 dalam sesi dagangan Asia pada Jumaat setakat jam 10.10 a.m.

Semalaman US dolar mengukuh berikutan data ekonomi yang positif.
Jualan runcit (retail sales) Amerika Syarikat meningkat pada bulan ketiga berturut-turut pada November. Jualan runcit meningkat 0.8% bulan lalu menurut Jabatan Perdagangan AS lebih daripada jangkaan 0.3%.
Selain itu, jumlah individu yang membuat tuntutan faedah/insurans pengangguran pada minggu lepas bagi minggu berakhir pada 08 Disember berkurangan sebanyak 11,000 kepada 225,000.

Minyak
 Harga minyak bercampur pada hari Jumaat dalam sesi dagangan Asia.
Minyak mentah WTI (West Texas Intermediate) bagi kontak penghantaran Disember naik sebanyak 0.12% kepada $57.11 setakat jam 10.10 a.m.
Minyak Brent pula yang didagang ICE Future Exchange di London naik pada awalnya dan kini jatuh sebanyak 0.22% kepada $63.27 setong setakat jam 10.10 a.m.

Peningkatan harga minyak masih lagi didorong faktor utama seperti kerusakan saluran minyak Forties di Laut Utara.
Selain itu, OPEC, Rusia dan non-OPEC berkemungkinan akan mengubah kuantiti pemotongan minyak berdasarkan pelan asal sehingga akhir tahun 2018.

Emas
Harga emas kembali membuat lonjakan walaupun menyusut sedikit berikutan kelemahan matawang US dolar.
Emas dalam niaga-hadapan (futures) di Comex mencatat menyusut sebanyak 0.02% pada Jumaat kepada $1,257.00 setakat jam 10.10 a.m.


Euro dinilai Kembali Stabil Selepas Naik Mendadak Dalam Sesi Sebelum Ini

Euro didagang stabil pada Selasa selepas menghentikan kenaikan besar-besaran yang dicetuskan oleh keputusan pusingan pertama pilihanraya Presiden di Perancis. Dalam masa yang sama, Dollar Kanada menjunam selepas AS mengenakan cukai ke atas import kayu halus Kanada.
Euro kali terakhir didagang pada $1.0866, menjunam daripada puncak yang dicatat pada Isnin iaitu $1.0940 selepas Emmanuel Macron memenangi pusingan pertama pilihanraya presiden Perancis.
Data undian terkini juga menunjukkan bahawa Macron sedang mendahului Marine Le Pen yang juga calon anti-EU di dalam pilihanraya yang bakal berlangsung minggu depan.
Menurut penganalisis Forex di Firma Pengurusan Kekayaan di UBS Singapura iaitu Tan Teck Leng, Euro melonjak mendadak pada hari Isnin disebabkan stop-loss yang dicetuskan pada $1.09.
Dalam masa yang sama, matawang loonie juga menjunam sebanyak 0.4 peratus selepas Setiausaha Perdagangan AS, Wilbur Ross berkata agensi berkenaan akan mengenakan cukai anti subsidi sebanyak 20 peratus ke atas import kayu halus Kanada.
 Loonie menyusut kepada C $1.3560 berbanding US Dollar iaitu paras terendah sejak akhir Disember apabila menjunam kepada C $1.3598.
US Dollar meningkat sebanyak 0.3 peratus kepada 110.08 Yen sebaik sahaja matawang safe haven menjunam.
Korea Utara juga dikatakan menambah kebimbangan pasaran apabila dijangka akan menjalankan ujian nuklear keenam serta melancarkan peluru berpandu jarak jauh sempena penubuhan asas ketenteraan yang ke-85 pada Selasa.
Penganalisis ekonomi juga mengatakan bahawa kebimbangan terhadap risiko geopolitik berkemungkinan berlarutan disamping mengehadkan penurunan Yen dan potensi peningkatan keuntungan US Dollar berbanding matawang Jepun.
Dasar AS yang Masih Bercelaru Menambah Kebimbangan Global! : Ahli Majlis ECB


Sentimen Terkini Pasaran : Euro Kekal Terkuat Pada Awal Sesi New York

Selepas melemah pada awal minggu ini, matawang berkadar faedah tinggi dilihat menguat pada sesi dagangan hari Khamis dengan sentimen ketika ini dalam keadaan baik. Antara matawang yang membuat kenaikan ketika ini adalah Euro, GBP, Aud dan NZD.
Tiada tanda pasaran sedang bimbang dengan risiko perdagangan dalam sesi Eropah dengan pasaran Eropah dilihat membuat kenaikan. Indeks-indeks utama saham Eropah membuat kenaikan dengan DAX di Jerman setakat ini naik 1.24%. CAC40 di Perancis pula naik sehingga 0.99%. Hal ini menunjukkan suasana pelaburan yang baik di Eropah pada Khamis sekaligus memperbaiki sentimen keseluruhan pasaran global.
Indeks US dollar yang mengukur kekuatan matawang greenback berbanding beberapa matawang lain semakin tertekan pada sesi New York dengan merekodkan kejatuhan 0.46% setakat pada pukul 8.59 malam.
 Major pair seperti EUR/USD setakat ini membuat kenaikan 0.50% dengan GBP/USD naik 0.29%. USD/JPY setakat ini pula naik 0.05%, USD/CAD susut 0.20% dengan USD/CHF jatuh 0.10%. Pair AUD/USD dan NZD/USD masing-masing merekodkan kenaikan 0.22% dan 0.38% setakat ini.
Matawang paling kuat setakat ini adalah Euro dan matawang paling lemah adalah JPY. Dengan menggabungkan matawang paling kuat dan lemah, pair EUR/JPY membuat kenaikan sehingga 0.55% pada awal pembukaan pasaran AS.
Matawang US dollar terus tertekan sejak sesi Asia dengan data pekerjaan ADP-NFP Amerika Syarikat merekodkan bacaan rendah daripada jangkaan. Tumpuan pada Khamis akan beralih pula kepada indeks PMI sektor bukan-pembuatan yang akan dikeluarkan pada pukul 10 malam.


Kenapa Begini Reaksi Pasaran Pada Data Inflasi AS?

Pasaran mata wang gagal memberi reaksi ketara susulan penerbitan data inflasi Amerika Syarikat yang menepati jangkaan pada bulan Februari.
Sejajar dengan ramalan pasaran, indeks harga pengguna (CPI) tahunan AS meningkat 6.0% pada bulan lepas daripada 6.4% yang dicatatkan pada Januari.
Ini merupakan bacaan terendah pernah dicatatkan sejak September 2021, selain turut menyaksikan inflasi teras turun kepada 5.5% tahun ke tahun, terlemah sejak Disember 2021.
Secara dasarnya, pelabur masih melihat angka yang dicatatkan tersebut tinggi, namun ia sedikit sebanyak memberi ruang buat Federal Reserve (Fed) melaksanakan kenaikan lebih kecil atau mengekalkannya tidak berubah.
Terdahulu, pelabur meramalkan bank pusat itu akan menaikkan kadar 50 mata asas susulan kenyataan hawkish Pengerusi Jerome Powell minggu lepas, tetapi kegagalan Silicon Valley Bank (SVB) dan Signature Bank menyuramkan jangkaan tersebut.
 US dolar didagangkan sedikit berubah susulan keluaran data tersebut dengan pelabur masih lagi menilai angka inflasi yang dicatatkan dengan hala tuju Fed akan datang.
Berbanding kebanyakan mata wang utama, indeks dolar yang mengukur kekuatan dolar greenback kekal melemah sekitar harga 103.64.
Keluaran data inflasi pengeluar (PPI) dan jualan runcit AS pada sesi New York hari ini mungkin boleh memberi petunjuk lebih jelas kepada pelabur.
Sementara itu, mata wang euro dan pound kekal berlegar di sekitar paras ketinggian mingguan berbanding dolar greenback pada sesi Asia.
Mata wang berkaitan komoditi pula, dolar Aussie, New Zealand dan Kanada terus bertahan pada keuntungan yang diraih pada awal minggu berikutan kelemahan US dolar.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.